הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 82, 2017-07-18 14:00

מכלוף מיקי זוהר: שלום וברכה.

מכלוף מיקי זוהר: אני מתכבד לפתוח את הוועדה לצדק חלוקתי ושוויון חברתי.

מכלוף מיקי זוהר: הנושא היום זה דיון מהיר ביוזמת שלושת חברי הכנסת הנכבדים, חבר הכנסת עאמר חמד, חברת הכנסת ענת ברקו וחבר הכנסת סעדי אוסאמה.

מכלוף מיקי זוהר: הנושא שלנו היום הוא היישוב הבדואי ח'ואלד , כן?

מכלוף מיקי זוהר: ח'ואלד .

מסעוד גנאים: ח'ואלד זה הרבים של חאלד.

מכלוף מיקי זוהר: הרבים של חאלד.

מכלוף מיקי זוהר: אז קודם כל אנחנו מברכים על זה שהוועדה הזו מקבלת על עצמה גם דיונים מהירים וגם עוסקת בחקיקה, ואנחנו מברכים על כך וננסה לקיים פה דיון פורה ורציני כמה שרק אפשר.

מכלוף מיקי זוהר: ראשון הדוברים, בהתאם לסדר המציעים, חה"כ חמד עמאר.

חמד עמאר: צהריים טובים לכולם.

חמד עמאר: קודם כל אני באמת, אני כיושב בנשיאות וגם יושב ראש הכנסת, רציתי להעביר את הדיון הזה אצלך - - -

מכלוף מיקי זוהר: תודה.

חמד עמאר: כי אני יודע שאתה מקיים את הדיונים, כשמבקשים ממך דיון מהיר באמת מהר, ואתה מלווה את הנושא שאנחנו מגיעים איתו אליך.

חמד עמאר: אני מאמין שאנחנו נלווה כאן כוועדה ואני מאמין, אין וועדה יותר מתאימה מצדק חלוקתי.

מכלוף מיקי זוהר: תודה.

חמד עמאר: כי הוועדה הזאת אמורה לתת את הליווי המתאים ליישוב הזה.

חמד עמאר: ואני אגיד לך, פנה אליי חברי איסמעיל ממשרד החוץ, הוא עובד משרד החוץ, בחור שאני מכיר אותו שנים רבות.

חמד עמאר: סיפר לי על הבעיה שיש לו ביישוב.

חמד עמאר: יישוב שהוכר ב- 1993, אנחנו מדברים כמעט 24 שנים.

חמד עמאר: אושרה לו תכנית מתאר ב- 97', והדבר המינימלי, ברגע שאתה מכיר ביישוב ומאשר לו תכנית מתאר, שתהיה לו דרך גישה.

חמד עמאר: אין לו דרך גישה.

חמד עמאר: אני אישית מכיר את היישוב הזה, ביקרתי יותר מפעם שם, יש לי חברים שם.

חמד עמאר: דרך גישה, שאתה יודע שאני נכנס מכאן, כמו שאני יודע איפה אני נכנס לשפרעם, כמו שאתה יודע איך אתה נכנס ליישוב שלך, אין לו את זה.

חמד עמאר: צריך לאלתר בשביל להגיע ליישוב הזה.

חמד עמאר: זה אחת.

חמד עמאר: יישוב חקלאי, שמסתמך על צאן, הם אומרים לך 'אנחנו יישוב חקלאי, הכרתם בנו כיישוב', אין להם מכלאות, אין להם כלום.

חמד עמאר: לא הסדירו את הנושא של החקלאות שלהם בכלל, כאילו שהם עב"ם, באנו אמרנו, אישרנו להם תכנית מתאר, אנחנו לא מתחשבים בייחודיות של היישוב, יישוב חקלאי, יישוב בדואי, אנחנו יודעים מה הם צריכים ואנחנו צריכים לתכנן לפי הצרכים שלהם אחרי שאנחנו מאשרים להם יישוב, אחרי שאנחנו מאשרים להם תכנית מתאר.

חמד עמאר: את הדבר הפשוט הזה אין להם, שימשיך את החיים הנורמאלים שלהם כיישוב בדואי עם צורת חיים מיוחדת שלהם.

חמד עמאר: הם חיים ככה, הם יוצאים לרעות צאן.

חמד עמאר: זה המקצוע שלהם וזה הדברים שמכניסים להם את הפרנסה שלהם ואת הביטחון הכלכלי שלהם.

חמד עמאר: את זה אפילו אין להם.

חמד עמאר: היישוב הזה, יש לו הרבה חיילים משוחררים, הרבה חיילים משוחררים ביישוב הזה - - -

מכלוף מיקי זוהר: כן, שמעתי שזה יישוב מאוד פעיל.

חמד עמאר: אני מכיר אותם, חלק מהם הכרתי אותם בצבא.

חמד עמאר: יש פה אנשים למופת ביישוב הזה.

חמד עמאר: וכשמינהל מקרקעי ישראל משווק קרקע, הוא אפילו לא מתחשב בזה שיש חייל משוחרר שצריך לתת לו את העדיפות, ואם אין לך כסף אתה לא יכול לקנות קרקע של מינהל מקרקעי ישראל.

חמד עמאר: אני חושב, בנקודה הזאת, של העדפה של יוצאי צבא, בנקודה הזאת אנחנו חייבים שתהיה לנו אמירה ברורה, ואני אומר את זה בכל מקום, לא יכול להיות שאני אתן למישהו שלא שירת בצבא מול מישהו ששירת בצבא, מישהו שתרם אפילו את כל הזמן שיש לו, את השלוש שנים הכי טובות והכי יפות בחיים שלו - - -

ענת ברקו: ואת החיים שלו.

חמד עמאר: לפעמים את החיים שלו.

חמד עמאר: אנחנו מקווים שאף אחד לא יאבד את החיים שלו.

חמד עמאר: אבל לפעמים את החיים שלו, לפעמים חלק מהגוף שלו מאבד אותו בצבא.

חמד עמאר: אותם אנשים אפילו אין להם העדפה במגרש שמחלקים להם.

חמד עמאר: הם צריכים להתחרות עם אנשים שיש להם כסף, ובטח הם לא יקבלו.

חמד עמאר: גם את הנקודה הזאת אנחנו חייבים לפתור.

חמד עמאר: ולפני שנתיים היו, מישהו ביקר, שנתיים, שלוש, ארבע, אני לא יודע כמה זמן, אני לא יודע איך נקרא היישוב, כפר ח'ואלד או שבט ח'ואלד.

חמד עמאר: הלכו וחילקו את היישוב לשניים.

חמד עמאר: אמרו כפר ח'ואלד שייך למחוז X, שבט ח'ואלד שייך למחוז Y. יישוב של 700 תושבים, במקום שיהיה יישוב אחד, מחולק, שייך למועצה אזורית עמק ישראל או זבולון?

חמד עמאר: בזבולון, שייך למועצה האזורית זבולון, שכל היישוב יהיה יישוב, או שבט ח'ואלד או כפר ח'ואלד.

חמד עמאר: אבל כל היישוב יהיה.

חמד עמאר: יהיה מחולק לשניים.

חמד עמאר: שוועדת תכנון ובנייה של מחוז חיפה תעשה משהו, מחוז צפון יעשה משהו.

חמד עמאר: לכן גם את הנקודה הזאת, גם את הנקודה הזו - - -

ענת ברקו: - - - בפעם הקודמת שהבטחת לקצר?

ענת ברקו: אני לא מאמינה לאף מילה שלו.

ענת ברקו: קצר, עמוק, כל מילה שלו צריך לבדוק.

ענת ברקו: אם רואים שמש צריך לבדוק אם זה לילה או שמש, או יום.

ענת ברקו: אף מילה אני לא מאמינה לו.

חמד עמאר: לא, תשמעי, תשמעי - - -

ענת ברקו: אני מוכנה לתת לך, אני מסתכלת על השעון, אתה יודע, הייתי מ"כית בצבא, פותחת לך שעון ומסתכלת.

<יוסי חדד: ענת הייתה מ"כית וגם הייתה סגן אלוף בצבא.

ענת ברקו: הוא יודע טוב מאוד, הוא יודע.

ענת ברקו: בגלל זה הוא כל כך אוהב אותי.

חמד עמאר: תאמין לי, אתה זוכר, אני הייתי מ"כ ואני זוכר את המ"כ יותר טוב מכל תפקיד אחר.

ענת ברקו: בדיוק.

מכלוף מיקי זוהר: חברים, אבל אנחנו צריכים גם להגיד,

ענת ברקו: תגיד לו לעשות סיבוב מסביב לשולחן.

אוסאמה סעדי: הטרמינולוגיה, טרמינולוגיה צבאית אנחנו לא מכירים.

אוסאמה סעדי: המ"כ היחיד זה ה - - -

ענת ברקו: תכף נדבר על התנועה האיסלאמית.

<איסמעיל חאלדי: ענת, ירח גם כן יכול להיות שמש.

ענת ברקו: כן, כן, זה נכון.

ענת ברקו: לא, הירח - - -

מכלוף מיקי זוהר: חברים, אבל אתם יודעים, עדיין, עדיין זה ימים, עדיין זה ימים - - -

חמד עמאר: אז חבר'ה, בנקודה הזאת אני רוצה לשמוע תשובות, למה חולק היישוב לשניים, חלק שייך למחוז חיפה וחלק שייך למחוז צפון.

חמד עמאר: אני רוצה לקבל למה חלק נקרא כפר ח'ואלד , למה חלק נקרא שבט ח'ואלד.

חמד עמאר: אנחנו חייבים לאחד את זה, שיהיה לו שם אחד, כי הם גרים באותו יישוב.

חמד עמאר: הנושא של טיפת חלב.

חמד עמאר: אני מעלה את זה, ואני יודע שמי שאחראי על זה אלה קופות חולים.

מכלוף מיקי זוהר: היה פה דיון גם בנושא הזה.

חמד עמאר: אנחנו ככנסת, כמחוקקים, נכון צריך להקפיד, ואנחנו אומרים, נותנים לקופת חולים, אבל עובדתית קופת חולים החליטה שבשבט ח'ואלד לא יהיה טיפת חלב, לא משתלם לה.

<איסמעיל חאלדי: לא קופת חולים, משרד הבריאות.

חמד עמאר: משרד הבריאות החליט, לא משתלם למישהו שם כספית, אז אותה אמא עם תינוק צריכה לנסוע או לשפרעם, שזה מרחק כמה קילומטרים, ואם אין לה אוטו ואין לה תחבורה ציבורית לשם היא תחכה עד שבעלה יגיע, ואפילו במונית לבד היא לא יכולה לנסוע.

חמד עמאר: זו משימה כמעט בלתי אפשרית לאותה אמא בבוקר שקמה, במקום שתשים את התינוק שלה בעגלה ותלך כמה מטרים להגיע לטיפת חלב, כמו שאנחנו נמצאים בכל יישוב ויישוב, ככה עושים, גם ביישוב ח'ואלד צריך להיות דבר כזה.

חמד עמאר: וחייבים לפתור את הנושא של טיפת חלב ביישוב ח'ואלד .

חמד עמאר: אני גם פונה כאן, מי נציג של המועצה האזורים זבולון?

חמד עמאר: תיירות כפרית.

חמד עמאר: זה יישוב שיושב במקום אסטרטגי, מקום מאוד יפה.

חמד עמאר: תפתחו את התיירות הכפרית, תעזרו ליישוב הזה להתקיים ולהוביל.

חמד עמאר: ואני אומר לכם, אני, לפני שהיו"ר אומר, אני אבקש ממנו שנעשה דיון המשך, נבדוק מה שעשינו, ומה שהעלינו ונקיים דיון המשך, ואם יש צורך לקיים סיור של הוועדה אנחנו נקיים סיור של הוועדה, ואני מאמין שמיקי יסכים איתי שגם נקיים סיור של הוועדה ונגיע ליישוב ונבדוק כל דבר ודבר,

מכלוף מיקי זוהר: אז רגע, בעניין דיון ההמשך, אדוני, אני רוצה לומר שמאחר וזה דיון מהיר אז אנחנו צריכים להגיש מסקנות למליאה.

מכלוף מיקי זוהר: אם אנחנו נרצה לייצר דיון המשך לא נוכל להגיש מסקנות.

מכלוף מיקי זוהר: לכן אנחנו צריכים לקבל החלטה, האם אנחנו ממתינים עם המסקנות - - -

ענת ברקו: בוא נגמור את הדיון.

חמד עמאר: בוא נגמור את הדיון, נראה איפה אנחנו עומדים.

מכלוף מיקי זוהר: טוב, ואז נראה, אוקיי, ומשם נקבל החלטה.

חמד עמאר: ואז זה.

חמד עמאר: אני יכול גם, אני הבאתי את זה - - -

מכלוף מיקי זוהר: אגב, לא, לא, אוקיי, אפשר לדון בנושא, אני יכול לעשות דיון נוסף בנושא ביוזמה פרטית שלי - - -

חמד עמאר: יוזמה פרטית.

חמד עמאר: אני מבקש ממך שתקיים דיון נוסף אחרי המסקנות.

מכלוף מיקי זוהר: ונקיים דיון נוסף.

מכלוף מיקי זוהר: בוא נראה.

חמד עמאר: יו"ר ועדה יש לו את הסמכות לקיים דיון המשך.

מכלוף מיקי זוהר: נכון.

חמד עמאר: אני מאמין שאתה תרצה לקיים דיון המשך.

מכלוף מיקי זוהר: בשמחה.

מכלוף מיקי זוהר: תכף אני אומר גם משהו.

חמד עמאר: וגם אני מאמין שתרצה לקיים סיור שם, להכיר את היישוב, באמת יישוב לתפארת.

מכלוף מיקי זוהר: בסדר גמור.

חמד עמאר: יש צעירים שם, שבאמת תורמים ונותנים ומוכנים לתרום את החיים שלהם למען מדינת ישראל, אנחנו גם צריכים לתת להם, תודה רבה.

ענת ברקו: בבקשה.

ענת ברקו: אני, אתה, אני מוכנה לתת לו לדבר לפניי, אני פותחת שעון.

מכלוף מיקי זוהר: קודם כל, אני חייב לציין ימים כתיקונם, את מגישה דיון מהיר יחד עם חברי כנסת מהרשימה המשותפת.

חמד עמאר: לא, אני מישראל ביתנו.

ענת ברקו: מה קרה לך?

<קריאה: אני אכפת לי היישוב.

<קריאה: אני אכפת לי היישוב.

מכלוף מיקי זוהר: לא אתה, לא אתה.

ענת ברקו: יש לי כאן חיילים, אני מגישה לטובת החיילים, למי אני מגישה?

ענת ברקו: לתנועה האסלאמית אני מגישה?

חמד עמאר: וחוץ מזה אנחנו משתפים פעולה בהרבה דברים, גם עם הרשימה המשותפת.

מכלוף מיקי זוהר: אני אומר, אלו ימים כתיקונם.

מכלוף מיקי זוהר: אז אני אומר, זה גם מכובד.

ענת ברקו: ואני, חשוב לי העניין, הנושא חשוב לי, זה לא קשור לשום דבר.

מכלוף מיקי זוהר: הדבר השני, דבר שני, דבר שני, מהרגע שאת גם מסכימה שמישהו מהרשימה המשותפת ידבר לפנייך - - -

ענת ברקו: אני מסכימה.

ענת ברקו: אני מתנהגת ביחס הרבה יותר חברי ממה שאוסאמה כלפיי, אבל לא משנה.

אוסאמה סעדי: אדוני היו"ר, אני מאוד מודה לך שבאמת קיימת את הדיון המהיר הזה באמת בדחיפות ובמהירות.

אוסאמה סעדי: יש דיונים מהירים שנמשכים חודשים, אבל אצלך זה באמת דיון מהיר, כשמו הוא.

אוסאמה סעדי: זו הזדמנות קודם כל לברך את כל תושבי ערב אל ח'ואלד , אהלן וסהאלן ביקום.

אוסאמה סעדי: אנחנו משתפים פעולה גם עם חברת הכנסת ברקו, גם עם היוזם חמד עמאר - - -

מכלוף מיקי זוהר: אל תגיד את זה, אתה הורס את - - -

אוסאמה סעדי: גם עם יו"ר הוועדה מיקי זוהר, כי הנושא הוא חשוב, וחשוב לנו באמת שאנחנו נשמע, ואנחנו יודעים את הבעיות של ערב אל ח'ואלד וגם של ראס עלי השכנים.

אוסאמה סעדי: מדובר ב-1,400 תושבים, 1,500?

אוסאמה סעדי: אז 1,500 - - -

ענת ברקו: הדיון הוא על ח'ואלד עכשיו.

ענת ברקו: לא על ראס עלי.

אוסאמה סעדי: כן, אני אומר, לא, אז אני אומר על - - -

ענת ברקו: לא, אז אני רוצה שניתן להם את המקום שלהם.

אוסאמה סעדי: אני אמרתי, אבל הזכרתי גם את השכנים שלהם בראס עלי - - -

ענת ברקו: זה המקום שלהם, אנחנו עושים את הדיון על ח'ואלד .

אוסאמה סעדי: נכון.

אוסאמה סעדי: את קוטעת אותי ואז אני לא מסיים - - -

ענת ברקו: לא, כי אני רואה כבר לאן אתה - - -

אוסאמה סעדי: לא, אז אני מדבר על ערב אל ח'ואלד , על היישוב ח'ואלד , שהוא חשוב לנו, וכל הנושאים וכל הבעיות התכנוניות ומה שהזכיר חברי חמד עמאר, שבאמת חשוב לנו להעלות את כל הנושאים ולשמוע אתכם.

אוסאמה סעדי: אנחנו פה עושים את הדיון המהיר הזה על מנת לתת לכם להשמיע את הכאב שלכם, את הבעיות שלכם, גם מבחינת בנייה, גם מבחינה תכנונית, גם מבחינת הכבישים והתחבורה, וכמובן שהנושא הכאוב עכשיו שעלה על הפרק, נושא סגירת טיפת חלב באל ח'ואלד והפנייתם לשפרעם, לכפר חסידים, לקריית אתא.

אוסאמה סעדי: אנחנו יודעים שיש בעיות תחבורה קשות מאוד, תחבורה ציבורית שהיא כמעט שלא מגיעה, ואז כמובן שכל האימהות והתינוקות צריכים לסבול עקב ההחלטה הזאת של משרד הבריאות.

אוסאמה סעדי: אני לא ארחיב כאן, כי חברי מסעוד גנאים פנה בעניין הזה למשרד הבריאות, ואני נותן לו אחרי זה לפרט.

אוסאמה סעדי: אהלן וסהלאן ביקום, ואנחנו נמשיך ללוות, ואני כן תומך שנעשה סיור לראות מקרוב את הבעיות שיש.

אוסאמה סעדי: עמדתי בשתי הדקות?

ענת ברקו: כן, בסדר, יופי.

אוסאמה סעדי: אני הולך להצביע וחוזר.

ענת ברקו: אתה תהיה טירון מצוין.

מכלוף מיקי זוהר: חברת הכנסת, ענת ברקו, חברתי למפלגה.

ענת ברקו: תודה, אדוני יושב הראש.

ענת ברקו: תודה באמת על הדיון המהיר באמת, תודה לחברי חמד עמאר, תודה לחברי מסעוד גנאים ולאוסאמה.

ענת ברקו: תראו שבסך הכל שכשיש דברים שהם חשובים לנו אנחנו יודעים לאחד כוחות.

ענת ברקו: אני חושבת שבני שבט ח'ואלד פשוט מגיע להם.

ענת ברקו: כמו שאני תמיד אומרת, וזה מתחבר מאוד לדברים שחמד אמר כאן, מי שעושה יותר מגיע לו יותר, נקודה.

ענת ברקו: חבר'ה משרתים בצבא, צריכים לצאת מהצבא עם משהו ואם יש מגרשים שמחלקים או אפשר לקנות אותם האופציה הראשונה חייבת להיות ליוצאי צבא.

ענת ברקו: ויושב כאן חברי גם יוסי, מפקד - - - הבדואי.

ענת ברקו: ואנחנו יודעים את זה.

ענת ברקו: כי אם לא, התנועה האסלאמית תהיה שם.

ענת ברקו: תראו מה קרה בדרום.

ענת ברקו: היה מצב אחר לגמרי.

ענת ברקו: אנחנו שירתנו בפיקוד הדרום, אנחנו יודעים את זה.

ענת ברקו: אז אני יודעת שיש התקדמות עם המועצה האזורית זבולון והמצב הוא יותר טוב ויש רצון טוב, אבל צריך לקחת את היישוב הקטן הזה, לשמור על האופי שלו, על הטוב שיש בו, לתת לו את הדרך, לא שהם יעשו 18 קילומטר עיקוף כדי לצאת מהכפר שלהם.

ענת ברקו: זה יישוב כפרי, חקלאי, אומנם הרבה מאוד אנשים עובדים גם בקריית אתא, בקריות, במקומות אחרים, אבל אם הם צריכים מקום לרפתות או לדירים שיהיה להם, שיוכלו לעשות, לקיים את החיים שלהם, ולשמור על האופי של החיים שלהם.

ענת ברקו: עכשיו.

ענת ברקו: מה שקורה, הבנתי שהיו תכניות מתאר, הגישו למשרד התחבורה לפני שנתיים, וכרגע מחכים רק לתקציב, ואמרו 2.4 מיליון,

מכלוף מיקי זוהר: נציג משרד התחבורה פה?

<קריאה: כן.

ענת ברקו: שקל.

ענת ברקו: 2.4 מיליון שקל.

ענת ברקו: תאמין לי, תיתנו לתושבי הכפר לסלול את הכביש הזה זה יעלה הרבה פחות.

ענת ברקו: תחשבו על זה.

ענת ברקו: זה המון כסף.

חמד עמאר: זה לא הרבה כסף, תאמיני לי, אני עבדתי במשרד התחבורה , גם עבדתי במע"צ ואני יודע מה הכביש צריך, וזה כסף קטן.

ענת ברקו: אז בואו, אז בואו נתאם בין הרשויות, יש לכם הזדמנות - - -

<איסמעיל חאלדי: זה אומדן מתכנן, זה אומדן מתכנן.

ענת ברקו: רגע, איסמעיל, יש לכם הזדמנות שיש עכשיו, ובאמת אני ישבתי לפני כן עם איסמעיל על הנושא הזה, שהוא בשירות הדיפלומטי של משרד החוץ הישראלי, מגן עלינו בכל מקום בעולם, וצריך להגיד את זה, וזה הזמן שאנחנו נגן עליו ועל בני משפחתו ועל בני השבט שלו ונדאג להם.

ענת ברקו: כי אם לא אנחנו נדאג להם אז התנועה האסלאמית תיכנס לשם.

ענת ברקו: קחו את זה בחשבון, אנחנו רואים את זה.

ענת ברקו: עכשיו.

מסעוד גנאים: זה הכלל, ענת?

מסעוד גנאים: זה הכלל?

ענת ברקו: כן.

ענת ברקו: הכלל הוא שהתנועה האיסלמית - - -

מסעוד גנאים: לא הכלל הוא שהוא אזרח והוא חייב את השירותים, לקחת את הזכויות שלו?

ענת ברקו: זה ברור, זה אובייס.

ענת ברקו: אבל יש הרבה מאוד מקומות - - -

מסעוד גנאים: אז זהו, אז זה העיקרון.

ענת ברקו: אבל יש הרבה מאוד מקומות, סליחה, יש הרבה מאוד מקומות, שכולנו אזרחים ואנחנו רואים שעד שמגיעים אליהם לוקח זמן.

ענת ברקו: אז זה, גם אמרנו, דרך גישה.

ענת ברקו: גם שיווק קרקעות, גם אני שומעת פעם ראשונה על הנושא של טיפות חלב, ואני אומרת את זה כאמא לילדים, לא יכול להיות שאימהות, אפילו אבות, אבל בדרך כלל זה האימהות לצערנו, ייקחו תינוקות בני יומם ויטלטלו אותם בתחבורה ציבורית כדי לקבל חיסונים או כדי לקבל טיפול מעקב התפתחות.

<מייסם חאלדי: אני רוצה לתקן אותך, סליחה, אני מדברת בשם של אנשים, זה ללכת ברגל עד האוטובוס 3 קילומטר ברגל.

ענת ברקו: אז זה מצער אותי, אז אני לא מסכימה שזה יהיה.

<מייסם חאלדי: זה לא אומר, זה אפילו לא תחבורה.

<שלמה כפיר: חברת הכנסת, קיבלנו הודעה היום שסוגרים את זה בסוף החודש.

<קריאה: זה ההחלטה פה.

ענת ברקו: זה יהיה?

ענת ברקו: תגידו לי אני פונה לשר הבריאות, שמעתם?

ענת ברקו: ואני אפנה גם לליצמן, אם יש צורך, לא מקובל עליי שאמא תלך עם עגלה 3 קילומטרים כדי להגיע לאוטובוס עם תינוק שרק נולד.

ענת ברקו: זה לא נראה לי העניין הזה.

<מייסם חאלדי: אנחנו גם הגשנו מכתב ערעור לשר הבריאות.

חמד עמאר: תעבירו לי את זה, אני אקבע פגישה עם שר ה - - -

ענת ברקו: תעדכנו אותי.

ענת ברקו: אנחנו, תאמינו לי, אני עובדת עם שר הבריאות.

ענת ברקו: עכשיו, המון פעמים לפערים האלה, שהמדינה לא עושה את מה שהיא צריכה לעשות, מה קורה?

ענת ברקו: לפערים האלה נכנסים מדינות שמממנות טרור, כמו קטאר למשל, התנועה האסלאמית, שהכספים שלה, אין סוף כספים מגיעים מכל מיני מקומות כאלה, ולכן אני מבקשת שאנחנו ניקח אחריות ואנחנו נדאג לחיילים המשוחררים שלנו ואנחנו נדאג לתינוקות שיקבלו טיפת חלב במרחק סביר, שאמא תוכל ללכת עם תינוק בעגלה ולקבל את הטיפול הזה.

ענת ברקו: ואנחנו נדאג ליישוב שהוא יישוב ישראלי, שחפץ חיים טובים, נוחים, כמו כל עם ישראל, שמשרת בצבא, ולכן צריך גם לאפשר לו את כל ההטבות.

ענת ברקו: ואני מבקשת, אדוני היושב ראש, שבכל מקרה הקדימות לרכישת קרקעות היא לא תהיה לסוחרי קרקעות משפרעם, היא תהיה לחבר'ה האלה שמשרתים, לאלה שתורמים למדינה שלהם.

ענת ברקו: זה מאוד מאוד חשוב לי, וכמובן לפתור את העניין של כביש הגישה וכל הבעיות בצורה מערכתית, ביחד עם המועצה, שאני יודעת שהגישה שלכם היא חיובית והרצון הוא טוב.

מכלוף מיקי זוהר: תודה רבה, גבירתי.

מכלוף מיקי זוהר: חבר הכנסת מסעוד גנאים.

מסעוד גנאים: תודה רבה, אדוני היושב ראש.

מסעוד גנאים: אני מצטרף לאלה שחושבים שהוועדה שלך של הצדק החברתי והחלוקתי היא מפלטם של החלשים, שכולם בסוף רוצים צדק, ואולי בגלל שכאשר מגישים את הנושאים שלהם ואת הבעיות בוועדות אחרות הם מוכרחים לעמוד בתור לא יודע כמה זמן.

מסעוד גנאים: שנית, אני מברך את אנשי ערב אל ח'ואלד , אהלן וסהלאן ביקום יא ג'מאעה.

מסעוד גנאים: שלחו אליי האנשים מאל ח'ואלד בקשר - - -

מכלוף מיקי זוהר: עכשיו אפשר להתחיל את הדיון, יש לי פה פטיש סוף סוף.

מסעוד גנאים: יופי, עכשיו אתה יושב ראש ועדה.

מכלוף מיקי זוהר: עכשיו אני יושב ראש רציני.

מסעוד גנאים: אז שלחו אליי בקשר לטיפת חלב.

מסעוד גנאים: אני שלחתי לשר הבריאות בדחיפות שהוא חייב לעצור ולהקפיא את ההחלטה לסגור את טיפת חלב בח'ואלד, מכל הסיבות שהזכרתם.

מסעוד גנאים: היא משרתת את האימהות, את התינוקות בערב אל ח'ואלד וגם בכפרים שסובבים, כמו ראס עלי.

מסעוד גנאים: וגם הטענה של משרד הבריאות בצפון, שיש תחבורה ציבורית ושיכולים לפנות לחיפה, זו טענה מופרכת, משום שאין תחבורה ציבורית כראוי ושנית, מגיע להם כתושבים, כאזרחים, כאימהות, שתהיה להם טיפת חלב ביישוב שלהם.

מסעוד גנאים: אני ביקרתי בערב אל ח'ואלד כמה פעמים.

מסעוד גנאים: פעם ביקרתי ב- 2014, כאשר הייתה בעיית הכניסה מכביש 70, אני חושב שעדיין הבעיה היא - - -

מכלוף מיקי זוהר: משרד הבריאות פה?

מכלוף מיקי זוהר: כן?

מכלוף מיקי זוהר: תכף נשמע מה אתם אומרים על זה.

מסעוד גנאים: אז אני מקווה שנשמע בשורה ממשרד הבריאות.

מסעוד גנאים: אני מציע שכולנו נשלב ידיים בלקרוא מיידית למשרד הבריאות להיענות לבקשה להקפיא את ההחלטה של לסגור את טיפת חלב.

מסעוד גנאים: ואני גם מציע שבמסקנות של הוועדה תצא גם הקריאה הזו.

מכלוף מיקי זוהר: אוקיי, אדוני.

מכלוף מיקי זוהר: מה אתה אומר, ממשרד הבריאות, על הטענה שטיפת חלב היא נחוצה שם, ואנחנו מבקשים - - -

<יהונתן דובנוב: דוקטור דובנוב, סגן רופא המחוז, משרד הבריאות חיפה, נציג משרד הבריאות.

<יהונתן דובנוב: תודה רבה על הזימון לוועדה, אדוני היושב ראש, חברי הכנסת.

<יהונתן דובנוב: קודם כל לא צריך לראות בנו, במשרד הבריאות, כאויבים.

<יהונתן דובנוב: אנחנו בעד מתן שירות כוללני, איכותי, והשירות שיינתן, היום למשל, בכפר אבטין, במרחק של 10 דקות נסיעה באוטובוס, הוא שירות שניתן כל יום, עם כל המעטפת הגבוהה, אחות, רופא, פסיכולוגים, דיאטנים - - -

<מייסם חאלדי: סליחה, אתה לא, אז אתה - - -

<יהונתן דובנוב: אני לא הפרעתי, אני לא הפרעתי לכם, אני רוצה לתת תשובות, אני רוצה לתת - - -

חמד עמאר: אנחנו חברי הכנסת יכולים לקטוע אותך.

חמד עמאר: חשוב לי מאוד שתגיד לי כמה אוטובוסים בח'ואלד - - -

<יהונתן דובנוב: קו 73א' נכנס שש פעמים ביום לכפר ח'ואלד והוא נוסע, הנסיעה בין כפר ח'ואלד לאבטין 10 דקות-12 דקות, בדוק.

<יהונתן דובנוב: דיברתי היום, דיברתי היום עם אגד, וכרגע דרך אגב אין לי מידע - - -

מכלוף מיקי זוהר: שנייה רגע, אדוני, שנייה אדוני, בוא נשמע את האזרחית, כן.

<מייסם חאלדי: אני מייסם, תושבת כפר ח'ואלד , נעים מאוד.

<מייסם חאלדי: אז כנראה אתה לא מעודכן.

<מייסם חאלדי: אין, אין תחבורה ציבורית - - -

<קריאה: ביטלו את זה, מה- 1.7.

<מייסם חאלדי: אחת.

<מייסם חאלדי: שנית, טיפת החלב משרתת גם את ראס עלי וגם את ח'ואלד.

<מייסם חאלדי: נשים מראס עלי באות ברגל לח'ואלד, אני אישית הקפצתי אותן לח'ואלד, 2.5 קילומטר מח'ואלד לראס עלי, אתה לא מעודכן, סליחה, זה לא נכון.

<מייסם חאלדי: ואני באה מהיישוב ואני מדברת על כאב של הנשים ושל הילדים.

<מייסם חאלדי: אני אישית הצטרכתי להקפיץ אותם באוטו שלי, אז תבוא ותבקר.

<מייסם חאלדי: זה טענות שהן בלתי הגיוניות וזה לא נכון.

מכלוף מיקי זוהר: טוב, גבירתי,

<יהונתן דובנוב: כמה פעמים , כמה פעמים פתוחה התחנה?

<מייסם חאלדי: אין תחנה.

<יהונתן דובנוב: התחנה פועלת.

<מייסם חאלדי: אין תחנה, אין תחנה ציבורית.

<קריאה: פעם אחת בשבוע, חמש שעות.

מכלוף מיקי זוהר: חברים, תרשו לו להשלים.

<יהונתן דובנוב: חברים, אנחנו כרגע לא סגרנו תחנה.

<יהונתן דובנוב: אתם כרגע מדברים כאילו שאנחנו סגרנו את התחנה.

מכלוף מיקי זוהר: רגע, סליחה, שנייה, הנה אתם רואים למה אני צריך פטיש?

מכלוף מיקי זוהר: שנייה.

מכלוף מיקי זוהר: אדוני, נכבדי, ד"ר דובנוב קיבל עכשיו הבהרה שאין דרך להגיע מהיישוב ליישוב הסמוך, לאבטין.

מכלוף מיקי זוהר: מאחר וזה המצב, האם אדוני יכול להצהיר לוועדה שטיפת החלב לא תיסגר עד שתהיה הסדרה מוחלטת לגבי תחבורה נוחה וסבירה לתושבי היישוב הזה כדי להגיע לטיפת חלב אחרת באזור קרוב?

<יהונתן דובנוב: לפני 3 שנים אנחנו דנו בנושא הזה, גם כן צמצום וסגירת התחנה, ולא סגרנו אותה, מכיוון שלא היה - - -

מכלוף מיקי זוהר: וטוב שכך.

<יהונתן דובנוב: לא היה קו תחבורה ציבורית.

<יהונתן דובנוב: אם באמת יש עכשיו שינוי, אנחנו מוכנים - - -

מכלוף מיקי זוהר: אוקיי, אז אדוני אמר לוועדה, גבירתי, שאם אין דרך להגיע התחנה לא תיסגר.

מכלוף מיקי זוהר: אבל אני שואל שאלה אחרת, אם תהיה תחבורה טובה ונגישה קבועה, על בסיס קבוע, שהיא באמת נוחה גם לציבור שחי ביישוב כדי להגיע ליישוב הסמוך, והתחנה באבטין היא באמת תחנה טובה, איכותית, רצינית ומכובדת, יכול להיות שאין מניעה לעשות את זה.

מכלוף מיקי זוהר: כן אדוני, מה שמך?

<אדם קוזלי: אני אדם קוזלי, תושב ח'ואלד .

מכלוף מיקי זוהר: כן.

<אדם קוזלי: למשרד הבריאות, אין באבטין תחנה, לא ידוע לי על תחנה

<מייסם חאלדי: יש ליד קופת חולים.

<קריאה: זה כללית, שייכים לכללית, כללית זה שם, זה לא משרד הבריאות.

<מייסם חאלדי: בנוסף, בנוסף, אנחנו מדברים - - -

מכלוף מיקי זוהר: רגע, ואם הלקוח הוא אינו לקוח קופת חולים כללית?

<יהונתן דובנוב: - - - עובדת בפיקוח שלנו, היא עובדת בסטנדרט מאוד גבוה - - -

מכלוף מיקי זוהר: לא, אבל מישהו שהוא לא שייך לקופה?

מכלוף מיקי זוהר: אם מישהו לא שייך לקופת כללית?

<יהונתן דובנוב: אין דבר כזה, אין דבר כזה.

מכלוף מיקי זוהר: היא יכולה לקבל את כל אחד?

<יהונתן דובנוב: ודאי, זה ההסכם במדינה.

<מייסם חאלדי: אני יכולה גם להוסיף מידע?

מכלוף מיקי זוהר: ד"ר דובנוב טוען שכל אחד רשאי לקבל שירות בתחנה זו, ולא משנה אם הוא שייך לקופת חולים כזו או אחרת.

<מייסם חאלדי: אני רוצה להוסיף.

<יהונתן דובנוב: אני רק חייב להגיד עוד דבר אחד.

<יהונתן דובנוב: כמה ילדים כרגע מטופלים בתחנה?

<יהונתן דובנוב: את יודעת?

<קריאה: אני יכול לתת רקע על התחנה?

<יהונתן דובנוב: כמה ילדים מטופלים בתחנה?

<מייסם חאלדי: אני גם רוצה להוסיף מידע.

<יהונתן דובנוב: 11 תינוקות.

<יהונתן דובנוב: תקשיבי טוב.

<מייסם חאלדי: שנייה, שנייה.

<יהונתן דובנוב: לא, מייסם, תני לי לסיים, בבקשה.

<מייסם חאלדי: בבקשה.

<יהונתן דובנוב: עכשיו, אנשים כבר היום בוחרים את אבטין כתחנה ראויה וטובה.

מכלוף מיקי זוהר: כי היא במצב טוב.

<יהונתן דובנוב: אנשים הולכים לאבטין.

<יהונתן דובנוב: 29 ילדים נולדו בשנת 2016, 29 ילדים, מתוכם רק 11 נרשמו מטופלים כרגע בתחנה.

<יהונתן דובנוב: הרוב הלכו לאבטין.

<מייסם חאלדי: שאלת את עצמך - - -

<שריף קוזלי: אני אגיד לך למה, יש לי את התשובות בשבילך.

<שריף קוזלי: אני מלווה את טיפת חלב מ-2013.

<שריף קוזלי: קוראים לי שריף, יו"ר ועד הכפר ח'ואלד, אני ישבתי בכל הישיבות עם ד"ר סוניה חביב, הטענה הראשונה שהייתה ב-2013 זה היה מבנה לא ראוי, שיפצנו את הבניין, צבענו, עברה שנה, דחו לשנה.

<שריף קוזלי: ב-2014 באו בטענה שאין אינטרנט וטלפון, עשינו אינטרנט וטלפון, סידרנו גם את העניין הזה.

<שריף קוזלי: ב-2016 באו מספר ילדים ירוד, שהגברת שיושבת שמה, אחות, שאומרת, באה לה אמא לרשום את הבן שלה לטיפת חלב ואומרת לה 'אני סוגרת', אז האמא, לא הייתה לה שום ברירה אלא לעבור לאבטין.

<שריף קוזלי: למי שיש אוטו הוא יעבור, מי שאין לו אוטו הוא לא יכול לעבור לשום מקום.

<שריף קוזלי: אין לו איך לצאת מהיישוב.

<שריף קוזלי: והטענה שלכם זה לא הייתה תחבורה ציבורית, הטענה שלכם זה לתת יותר שירות, זה מה שאמרה דוקטור חביב, לתת שירות יותר טוב, לא לסגור.

<שריף קוזלי: אתה נותן לי סך הכול 5 שעות בשבועי, לא מדבר איתי על כל השבוע.

<יהונתן דובנוב: בוודאי שכן, אתה יודע למה?

<יהונתן דובנוב: אתה יודע למה.

<שריף קוזלי: למה?

<יהונתן דובנוב: אתה השתתפת בכל הדיונים האלה.

<יהונתן דובנוב: כי זמינות השירות תיקבע על ידי מספר התינוקות.

<יהונתן דובנוב: אם מספר התינוקות - - -

<שריף קוזלי: אבל האחות שלכם, היא הבריחה את האנשים שם, מי שבא להירשם שם - - -

חמד עמאר: חבריה, חבריה, חשוב מאוד הדיון על טיפת חלב - - -

<מייסם חאלדי: אני רוצה להוסיף משהו.

חמד עמאר: אדוני היו"ר, לא כל הדיון כאן על טיפת חלב.

חמד עמאר: אנחנו ניקח את הדיון של טיפת חלב - - -

<מייסם חאלדי: כן, אבל זה חשוב וזה בוער.

חמד עמאר: נמשיך איתו - - - זה חשוב מאוד - - -

ענת ברקו: אנחנו רוצים לגמור את דרכי הגישה, ואת זה אנחנו - - -

<מייסם חאלדי: אני רוצה להוסיף משהו.

מכלוף מיקי זוהר: אני רוצה להתקדם.

מכלוף מיקי זוהר: נושא טיפת חלב, הנושא ברור, כל עוד אין תחבורה ציבורית התחנה לא נסגרת.

מכלוף מיקי זוהר: ואם תהיה תחבורה, ואנחנו נדבר על זה עכשיו, אם תהיה תחבורה הולמת וראויה במרחק של 10 דקות נסיעה, גם כשמישהו יוצא מהעיר שלו, משכונה מסוימת, לטיפת חלב בקצה העיר השני, זה לוקח לו יותר מ-10 דקות, ואם יש טיפת חלב ראויה ובמקום טוב, במרחק 10 דקות, זה סביר.

מכלוף מיקי זוהר: אבל אם אין תחבורה אז אי אפשר לסגור את טיפת החלב.

מכלוף מיקי זוהר: זו המסקנה.

<יהונתן דובנוב: זו אחת הסיבות שאנחנו - - -

מכלוף מיקי זוהר: אוקיי, ברשותכם אנחנו נעבור לנושא דרכי הגישה, שאנחנו מבינים שזו בעיקר המצוקה המרכזית שיש היום ביישוב, דרכי גישה מינימליות.

מכלוף מיקי זוהר: מהרגע שאנחנו החלטנו להסדיר את היישוב הזה אז מן הסתם אנחנו גם צריכים להסדיר את דרכי הגישה.

מכלוף מיקי זוהר: מה משרד התחבורה רוצה לומר בנושא?

<פיליפ פארן: דרכי הגישה לח'ואלד - - -

מכלוף מיקי זוהר: שם ותפקיד לפרוטוקול.

<פיליפ פארן: פיליפ פארן, ראש אגף תשתיות עירוניות.

<פיליפ פארן: לח'ואלד לאחרונה הוסדר, כחלק מעבודות על כביש 6, חוצה ישראל, את קטע הכביש מהכיכר, שהיא דרומית לכביש 70 מזרחה, לכיוון היישוב.

<פיליפ פארן: לפני כמה חודשים הוסדר הקטע הזה.

<פיליפ פארן: בנוסף, בתכנית העבודה של המיעוטים נמצא היישוב ח'ואלד בתוך תכנית העבודה, כאשר יש לו עוד פרויקט של כניסה נוספת לח'ואלד .

ענת ברקו: תוכל להגיד לנו לו"ז?

<פיליפ פארן: לו"ז נקבע מול המועצה האזורית.

<פיליפ פארן: אני יכול לפרט יותר מאוחר, אני אביא את כל הפרטים.

ענת ברקו: תוכל להעביר ליו"ר הוועדה?

<פיליפ פארן: אין בעיה.

מכלוף מיקי זוהר: הוועדה מבקשת את לוחות הזמנים המדויקים ומבקשת לוודא שלוחות הזמנים אינם חורגים מהשנה הנוכחית, 2017.

<פיליפ פארן: בנוסף, בשנת - - -

חמד עמאר: רק דקה, אני כבר נתקלתי בוועדה הקודמת, אנחנו מבקשים, וגם אני מבקש מיושבי ראש של הוועדות, כשמגיעים אלינו ממשרדי ממשלה, והם יודעים באופן ברור שאנחנו דנים על יישוב ח'ואלד, כל משרד צריך להגיע עם כל הנתונים של היישוב.

מכלוף מיקי זוהר: נכון.

חמד עמאר: לא יכול להיות שאתם תגידו לנו 'נשלח לכם', 'נבדוק', אין דבר כזה.

חמד עמאר: הרי אתם יודעים חודש מראש, שבועיים מראש, שבוע מראש שיש דיון על ח'ואלד, אתה צריך להגיע מוכן על כל שאלה, על תקציב, על תאריכים, על לו"ז.

חמד עמאר: אנחנו כאן, כחברי כנסת, אנחנו צריכים לקבל את הכל מכם.

מכלוף מיקי זוהר: נכון.

חמד עמאר: אני אבקש מכל נציגי משרדי הממשלה וזה מה שאני עושה את זה בוועדת משנה, מי שהוא אומר לי 'אני אשלח לך' אני אגיד לו 'תודה רבה, אני לא רוצה לשמוע את הסקירה שלך יותר'.

חמד עמאר: אני רוצה לקבל את הכל.

מכלוף מיקי זוהר: אני מקבל את העמדה הזאת.

מכלוף מיקי זוהר: אז אתה אומר לוחות זמנים, האם לוחות הזמנים, לפי הערכתך הגסה, הם חורגים משנת 2017?

<פיליפ פארן: אני אעביר את הנתונים לכביש הכניסה, כי אני לא רואה את הנתונים - - -

מכלוף מיקי זוהר: האם דרכי הגישה מסתיימים כולם בשנת 2017?

<איסמעיל חאלדי: כולל הקטע מחוות הצופים לכביש 70.

<פיליפ פארן: שנייה, אז אני אגיע לחוות הצופים.

<איסמעיל חאלדי: על זה אנחנו מדברים, לא על משהו אחר.

<איסמעיל חאלדי: קודם כל ומעל הכל.

<פיליפ פארן: הכביש לחוות הצופים, הגישו אותו מועצה האזורית זבולון, הגיע ראש המועצה למשרד התחבורה בירושלים, הסדיר את הכביש, הוא נכנס לתכנית העבודה של 2017, אנחנו ממתינים לאישור אגף תקציבים - - -

<איסמעיל חאלדי: שלכם.

<פיליפ פארן: לתקציב הביצוע של הפרויקט הזה.

מכלוף מיקי זוהר: אגף תקציבים פה?

<איסמעיל חאלדי: של משרד התחבורה?

<פיליפ פארן: במשרד התחבורה אין אגף תקציבים.

מכלוף מיקי זוהר: אגף תקציבים לא הגיע היום?

<איסמעיל חאלדי: המועצה זורקת לתחבורה, אתם זורקים למשרד האוצר.

<פיליפ פארן: לא, לא, לא, לא, פשוט משרד התחבורה עובד בהתאם לקריטריונים.

<פיליפ פארן: אם הפרויקט עומד בקריטריונים ומהווה כביש כניסה, שזה אחד מהקריטריונים, אז הוא מקבל מענה.

<פיליפ פארן: עכשיו הזמינות התקציבית - - -

<איסמעיל חאלדי: מה הקריטריונים?

<פיליפ פארן: יש קריטריון של בטיחות, שזה לא כביש של בטיחות - - -

<איסמעיל חאלדי: מה זה בטיחות?

<פיליפ פארן: במובן הזה, בטיחות, אם יש כביש שיש עליו תאונות עם נפגעים, בהתאם להגדרת המשטרה, אז הוא מקבל מענה של מוקד סיכון עירוני והוא לא נכנס - - -

חמד עמאר: אנחנו מדברים על כביש גישה.

<איסמעיל חאלדי: לא הבנתי, כביש גישה, לעבודה, לאנשים, ללכת לעבודה.

<פיליפ פארן: זה מתכנס לקריטריון של פיתוח, הוא מהווה כביש כניסה נוסף ליישוב.

<איסמעיל חאלדי: מה זה נוסף?

<איסמעיל חאלדי: לא נכון.

<איסמעיל חאלדי: לא יכול להיות נוסף.

<איסמעיל חאלדי: למה אתה בורח?

<איסמעיל חאלדי: מה זה נוסף?

<איסמעיל חאלדי: מה זה נוסף?

<איסמעיל חאלדי: יש כביש שקיים מימי העות'מאנים, האפשרות הכי פשוטה הייתה לסלול אותו, זה הכל.

<איסמעיל חאלדי: יש פה מועצה, יש ועדה מקומית לתכנון ובנייה, הגישו לך תכנית, נכון?

<פיליפ פארן: היום, היום - - -

<איסמעיל חאלדי: אתה בעצמך נתת להם 100,000 שקל, 'חברים, קחו, תשברו את הראש, תנו לי.

<איסמעיל חאלדי: אתם צריכים עוד כסף?

<איסמעיל חאלדי: קחו כסף'.

<איסמעיל חאלדי: עשיתם את זה?

<איסמעיל חאלדי: לא עשיתם את זה.

<פיליפ פארן: סליחה אדוני, תן לי להשלים - - -

<איסמעיל חאלדי: אתה זורק כסף ככה, כסף ציבורי - - -

<פיליפ פארן: תן לי להשלים, תן לי להשלים ואני אסביר איפה הדברים נמצאים.

<איסמעיל חאלדי: דבר.

<פיליפ פארן: לגבי הכביש, בסוף האחריות של ביצוע הכבישים בתוך היישוב זה משרד התחבורה מבצע באמצעות חברות מנהלות, בגלל זה אין לי את כל ה - - -

<איסמעיל חאלדי: איזו חברה?

<איסמעיל חאלדי: רגע, איזו חברה?

<פיליפ פארן: אני מדבר עוד מעט, בנוסף, הכביש לחוות הצופים - - -

<איסמעיל חאלדי: מה זה עוד מעט?

<איסמעיל חאלדי: היישוב הזה מוכר מ-93', 25 שנים, מה זה עוד מעט?

<פיליפ פארן: תן לי שנייה.

<פיליפ פארן: הבאתם אותי לדיון כדי לענות, אז תן לי להשלים משפט כדי שכולם יבינו.

מכלוף מיקי זוהר: אדוני, אנחנו רוצים אותך בדיון לא רק בשביל לענות, אנחנו רוצים אותך בדיון בשביל להביא לפה בשורה ולהביא לפה פתרון.

<פיליפ פארן: עכשיו, היישוב - - -

מכלוף מיקי זוהר: אם אתה באת כדי לעשות לי סקירה, ואני מכבד מאוד את זה שהגעת, אני לא צריך פה את שר התחבורה כדי להביא פתרון, כי אני יכול גם לעשות זימון לשר התחבורה ולדרוש ממנו להגיע לפה לדיונים, שהוא ייתן לי את הפתרון, אבל אתם, הפקידות במשרד, צריכה לתת את המענה, כי שר התחבורה, גם המדיניות שלו היא מדיניות ברורה, שלא זונחים את הפריפריה ולא זונחים אוכלוסיות של מיעוטים ואוכלוסיות מוחלשות.

מכלוף מיקי זוהר: ואתם, כרגע, לא הבאתם את הפתרון.

מכלוף מיקי זוהר: מה שאני שומע כרגע זה סקירה, אבל אני לא שומע פתרון.

מכלוף מיקי זוהר: אני צריך פתרון, מתי נבנה הכביש הזה.

<פיליפ פארן: אדוני, הכביש והאחראי לביצוע הכביש זו המועצה האזורית זבולון.

<פיליפ פארן: השנה הם הגישו אותו לביצוע, הוא נכנס לתכנית העבודה.

<פיליפ פארן: אנחנו ממתינים לקבלת תקציב.

<איסמעיל חאלדי: איזו תכנית עבודה?

<איסמעיל חאלדי: של איזו שנה?

<פיליפ פארן: 2017, הגישו אותו ל-2017, מכיוון שזה חשוב להם ל- 2017.

<פיליפ פארן: ראש המועצה האזורית עלה לירושלים, ישב איתנו, הוא הסביר לנו מה הוא אותו הכביש והדגיש עד כמה הוא חשוב שייכנס לתקציב של 2017.

מכלוף מיקי זוהר: אז כרגע החסם שלכם לביצוע זה כסף?

<פיליפ פארן: אין חסם.

<פיליפ פארן: כרגע אנחנו ממתינים לתשובות.

<איסמעיל חאלדי: תשובות של מה?

<פיליפ פארן: של אגף תקציבים.

מכלוף מיקי זוהר: באיזה סכום?

<פיליפ פארן: הגישו אותו ב- 2.4 מיליון שקל לתכנית העבודה.

<פיליפ פארן: עכשיו אני שומע שזה 2.4 קבלני, מדברים כל סביבות 2.7 תקציבי.

<איסמעיל חאלדי: 2 קילומטר, קיימים מימי העות'מאנים, הכל מוכן, אין לי מושג מה אתם עושים עם 2.7 מיליון שקל.

<איסמעיל חאלדי: לא יודע, קשה לי, אין לי מושג.

<פיליפ פארן: את השאלה הזאת תשאל את בעלי המקצוע.

<פיליפ פארן: בסוף מי שאחראי לביצוע הכביש זו מועצה אזורית זבולון, שהם הגישו את הבקשה והם גם כן הדגישו שצריך לבצע את הכביש.

<פיליפ פארן: אנחנו משתתפים במימון הכביש.

<איסמעיל חאלדי: שאלה, אני יכול לשאול אותך שאלה?

<פיליפ פארן: כן.

<איסמעיל חאלדי: אם אני הולך, מביא כסף, אני עושה שנור מניצולי שואה, כן?

<איסמעיל חאלדי: שמתקשרים אליך ושולחים לך אימיילים?

<איסמעיל חאלדי: תתבייש לך, כן?

<איסמעיל חאלדי: אנחנו ניצולי שואה, מיעוטים במדינות שלנו, מוכנים לעשות את זה ואתה לא עושה להם את זה.

<איסמעיל חאלדי: אוכלוסייה חלשה כמו שאתה רואה, רוצה ללכת לאכול את לחם יומה, זה הכל.

<איסמעיל חאלדי: אם אני מביא מהם מיליון שקל אתה מוכן להשלים?

<איסמעיל חאלדי: אין לך 2.7.

<איסמעיל חאלדי: אם אני הולך ומביא אתה מוכן לעשות - - -

<פיליפ פארן: אנחנו, משרד - - -

<איסמעיל חאלדי: לא, את שניכם אני שואל, דרך אגב, אותך ואותו, אתה כמועצה והוא כ - - -

מכלוף מיקי זוהר: אדוני, רק אתה צריך להגיד שם ותפקיד לפרוטוקול.

<איסמעיל חאלדי: שמי איסמעיל, שמעתם את השם מקודם.

<איסמעיל חאלדי: אמרו לי שאני מדבר אחרי חברי הכנסת, אבל - - -

מכלוף מיקי זוהר: ראש ועד פעולה ביישוב.

<איסמעיל חאלדי: נכון.

מכלוף מיקי זוהר: כן.

מכלוף מיקי זוהר: אז תכף אדוני יוכל גם לדבר ארוכות.

מכלוף מיקי זוהר: רק אני רוצה לומר כך, תראה, המצב הוא ברור.

מכלוף מיקי זוהר: יש הנחייה של משרד התחבורה לבצע, יש כבר הסכמה, המועצה האזורית העבירה כבר את הרעיון לפעולה.

מכלוף מיקי זוהר: כרגע מה שחסר כדי שזה יקרה זה כסף ממשרד האוצר.

מכלוף מיקי זוהר: מעכשיו זה הפך להיות יותר פשוט לכולנו.

מכלוף מיקי זוהר: תפקידנו כולנו, חברי הכנסת ואני יו"ר הוועדה, לדאוג שמשרד האוצר יעביר את הכסף למשרד התחבורה אתמול, לא היום, אתמול, מהרגע שהכסף עבר הכביש יוצא לביצוע באופן מיידי.

מכלוף מיקי זוהר: זהו.

מכלוף מיקי זוהר: בואו נמשיך.

חמד עמאר: רק שאלה, הכסף שאתם דורשים זה מהתכנית 922 או - - -

<פיליפ פארן: לא, לא, זה תקציב ייעודי, תקציב ייעודי של המועצה האזורית.

<יוסי חדד: הם לא נכללים ב-922.

<יוסי חדד: היישוב הזה נכלל ב-1480, החלטת ממשלה, בדואים צפון.

<איסמעיל חאלדי: היא נגזרת מ-992.

<יוסי חדד: לא, לא, לא.

<פיליפ פארן: התקציב הזה הוא בא, בחלקו השתתפות של משרד התחבורה - - -

מכלוף מיקי זוהר: אוקיי, התשובה ברורה.

<פיליפ פארן: המועצה האזורית זבולון משלימה את ה - - -

מכלוף מיקי זוהר: יש עוד נושאים שאנחנו צריכים לדון בהם?

חמד עמאר: נושאים נוספים שאנחנו רוצים לדון בהם, בקשר לחלקות לחיילים משוחררים.

מכלוף מיקי זוהר: כן, חלקות חיילים משוחררים, בואו נדבר עם מינהל מקרקעי ישראל, רשות מקרקעי ישראל, הלל פרימן.

ענת ברקו: יש?

ענת ברקו: אולי נבין סוף סוף מה מינהל מקרקעי ישראל מוכן לתת לחיילים משוחררים.

מכלוף מיקי זוהר: בוא תן לנו מענה.

מכלוף מיקי זוהר: תן לנו מענה.

ענת ברקו: אם יש איזושהי הטבה, משהו, על כל השנים האלה שהם משרתים את המדינה.

מכלוף מיקי זוהר: כן, אדוני.

מכלוף מיקי זוהר: מה אנחנו מעניקים לחיילי ח'ואלד?

<הלל פרימן: צהריים טובים.

<הלל פרימן: אז ככה, אתמול פנינו לוועדה בשביל לדעת בדיוק מה מצופה מאיתנו לדיון הזה, ורק אתמול קיבלנו את התשובה, והשאלה שנתבקשנו לענות עליה לעניין אזורי עדיפות לאומית.

<הלל פרימן: יש החלטות, נגדיר ככה, המדיניות של רשות מקרקעי ישראל נקבעת על ידי מועצת מקרקעי ישראל שהרכבה נקבע בחוק.

<הלל פרימן: זה לא הנהלת הרשות קובעת.

<הלל פרימן: החלטות המועצה האלה, שיש להן מעמד של הסדר ראשוני, הן קובעות את המדיניות הקרקעית שעל בסיסה רשות מקרקעי ישראל פועלת.

<הלל פרימן: יש החלטת מועצה מפורשת, שמספרה 1454, שכותרתה 'תנאי הקצאת קרקע למגורים למשרתי כוחות הביטחון שהינם בני מיעוטים ויישובי מיעוטים'.

<הלל פרימן: מבחינת רשות מקרקעי ישראל ההחלטה הזאת נותנת 90% הנחה בקרקע.

<הלל פרימן: יש פה, אתה צריך להביא אישור שאתה חייל וכו', זו החלטה ישנה, היא מפורסמת באתר האינטרנט, זה לא 'בוא נגלה מה רשות מקרקעי ישראל', כי זה מפורסם.

מכלוף מיקי זוהר: וכמה זמן יש תוקף להטבה הזאת מיום שחרור החייל?

<הלל פרימן: אני לא רואה שיש פה תוקף.

מכלוף מיקי זוהר: אין זמן, זאת אומרת הוא יכול לממש מתי שהוא רוצה.

ענת ברקו: ותגיד, סתם ככה להשכלה כללית - - -

<הלל פרימן: כרגע ההחלטה עצמה בתוקף עד סוף 17', אבל היא הייתה בתוקף כל הזמן - - -

חמד עמאר: היה סיכום, כשאני הגעתי עוד לא - - - בכנסת הקודמת, עם שר האוצר, מינהל מקרקעי ישראל ו - - -

<יוסי חדד: ושר השיכון והבינוי יואב גלנט.

מכלוף מיקי זוהר: נו, זה מבורך.

<יוסי חדד: הוא העצים את זה והוא הביא את זה.

חמד עמאר: יואב גלנט, אבל אז היה אריאל שר הבינוי והשיכון.

מכלוף מיקי זוהר: זה מבורך, מבורך.

ענת ברקו: אז רגע, יש לי שאלה, ככה באותה הזדמנות, סתם כדי לדעת.

ענת ברקו: יש איזושהי הטבה ברכישת קרקע לחיילים משוחררים בכלל, שהם לא בני מיעוטים?

ענת ברקו: בכלל?

ענת ברקו: משהו?

ענת ברקו: הם מקבלים משהו מהמדינה?

ענת ברקו: ממינהל מקרקעי ישראל?

<הלל פרימן: לא.

<הלל פרימן: יש הטבות לחיילי מילואים פעילים.

<הלל פרימן: מאוד מאוד מוגבל, מאוד מוגבל.

מכלוף מיקי זוהר: כן, חיילי מילואים פעילים מקבלים הנחה של 50,000 שקל לרכישת - - -

<הלל פרימן: זה עלה ל- 75.

מכלוף מיקי זוהר: 75 לרכישת קרקע מהמינהל למי שניגש למכרז.

<הלל פרימן: מאוד מאוד מוגבל, באחוזים - - -

מכלוף מיקי זוהר: שחבר שלי באופן אישי, גם אני יודע שהוא עשה את זה.

<הלל פרימן: לא בבניין, בצמודי קרקע.

מכלוף מיקי זוהר: הוא קיבל הטבה בצמוד קרקע של 50,000 שקל.

<הלל פרימן: אבל מאוד מאוד מוגבל, באחוזים שמשרד המשפטים סופר על - - -

חמד עמאר: השאלה אליך, נטען על ידי התושבים שם ששוכרי קרקע נכנסו לתמונה של חליפין בח'ואלד.

חמד עמאר: שהם מבצעים חליפין דרך קרקע של ח'ואלד שהיא צמודת דופן.

חמד עמאר: הבעיה הזאת, אני מכיר אותה מהיישובים הדרוזיים, כמעט ולא השארתם לנו מטר אחד של קרקע מדינה בשביל לבנות מבנה ציבור.

חמד עמאר: הכל עשיתם החלפה עם אנשי העסקים שיש להם כסף, קנו באיזה שהוא מקום קרקע - - -

<הלל פרימן: במקרה אז הייתי במשרד ראש הממשלה והיית נורא בעד ההחלפות.

חמד עמאר: אני הייתי נגד ההחלפות.

חמד עמאר: בחיים לא הייתי בעד, בחיים לא הייתי בעד ההחלפות.

<הלל פרימן: דונם תמורת דונם.

חמד עמאר: לא, אנחנו מדברים - - -

<קריאה: על עסקת החליפין.

חמד עמאר: אתה מדבר על הפיצוי של התושבים.

<הלל פרימן: של הצינור, של הצינור.

חמד עמאר: לא, אנחנו מדברים על הצינור, זה משהו אחר לגמרי.

<הלל פרימן: התנגדו, התנגדנו, לא רצינו לתת בתוך הכפרים.

חמד עמאר: אני מדבר על חליפין עם אנשי העסקים, אנשים שיש להם כסף.

חמד עמאר: באים ליישוב ח'ואלד וקונים מאותו תושב קרקע ולוקחים את הקרקע של המדינה.

<הלל פרימן: אז עכשיו אתה מדבר על הסוגיה של, של הקצאת קרקע לבני מקום.

<קריאה: כן.

<קריאה: בני יישוב, בני יישוב, לא בני מקום.

חמד עמאר: בני מקום, והעדפה, מכרזים שיוצאים, יש העדפה ליוצאי צבא במכרזים.

חמד עמאר: זכות קדימה ליוצאי צבא.

חמד עמאר: אין לך את זה אפילו בח'ואלד.

<הלל פרימן: רגע, שנייה.

מכלוף מיקי זוהר: אין, אין אוטובוס.

ענת ברקו: אין אוטובוסים.

ענת ברקו: בדקנו.

ענת ברקו: ד"ר דובנוב - - -

מכלוף מיקי זוהר: עשינו בדיקה עכשיו, חברת הכנסת ברקו עשתה בדיקה.

ענת ברקו: הנה, עכשיו, היועצת שלי תמר שלחה לי, שום דבר.

מכלוף מיקי זוהר: אין אוטובוסים.

ענת ברקו: שום אוטובוסים

<יהונתן דובנוב: 73א'?

ענת ברקו: לא, אין, אין אוטובוסים, בטח לא של - - -

מכלוף מיקי זוהר: אני מניח שאין אוטובוס כי אין הצדקה כלכלית לפתוח שם קו - - -

<קריאה: מה-2.7 בוטל, יש שלט 'בוטל', בכניסה לכפר.

חמד עמאר: הוא הפתיע אותי שהוא אמר שש פעמים.

חמד עמאר: אני גר בשפרעם, אנחנו עיר עם 50,000 תושבים ואין אוטובוס שש פעמים.

חמד עמאר: אז שש פעמים לח'ואלד?

<קריאה: בוטל, מה-1.7 בוטל.

<קריאה: צריך לעבור לח'ואלד .

<יהונתן דובנוב: זה מידע שקיבלנו מאגד, אז אנחנו מוכנים לדון, באמת, בשנית - - -

<איסמעיל חאלדי: מה זה לדון?

<איסמעיל חאלדי: לדון עם מי?

ענת ברקו: תשאירו - - - - תשאירו את זה, אימהות לא יכולות ללכת שעתיים ברגל.

מכלוף מיקי זוהר: הוא אמר, הם לא יסגרו עד - - - אוקיי, כן, אדוני, תמשיך.

חמד עמאר: אדוני, כן יש השקעה לחיילים משוחררים?

<הלל פרימן: בוא נבדיל בין בני מקום, בני המקום, כולל גם חיילים משוחררים, כן?

<איסמעיל חאלדי: בני יישוב.

<הלל פרימן: כן, בסדר - - -

<איסמעיל חאלדי: כי מבחינת המועצה מישהו ש - - -

<הלל פרימן: אני אלך שנייה טיפה אחורה לעניין אזורי עדיפות לאומית, כי ההקצאות של האחוזים שמקצים לבני מקום קשורות לאזורי העדיפות.

<הלל פרימן: מאז שבג"ץ פסל את השיטה הישנה של אזורי העדיפות לאומית, שבמסגרתה הממשלה דירגה את היישובים א' ו-ב' והיו טענות לאפליה וכו', נחקק חוק בכנסת, בחוק הסדרים של 2009-10, ושינה את המנגנון, כשהממשלה מכריזה, בעצם לוקחת קריטריונים, עושה רשימה שוויונית של יישובים, שכל היישובים ברשימת סל הזאת הם בעלי אותו מעמד, והיא שולחת את משרדי הממשלה, לא את כולם, כי למשל משרד הכלכלה ומשרד החקלאות עובדים על חוק עידוד, אבל היא שולחת משרדים כמו משרד השיכון והמשרד להגנת הסביבה וכל מיני משרדים לדרג על פי השיקולים המקצועיים שרלוונטיים לאותו משרד את היישובים.

<הלל פרימן: אז רשימת הסל העדכנית של הממשלה היא 667, שאמורה להתחלף בימים הקרובים, כי היא כבר בת 4 שנים והחוק מגביל אותו.

<איסמעיל חאלדי: מ-2013?

<הלל פרימן: כן, החוק מגביל, וח'ואלד בפנים.

<איסמעיל חאלדי: שבט ח'ואלד בפנים.

<הלל פרימן: שבט, נכון.

<איסמעיל חאלדי: אבל שני שליש לדעתי מתושבי ח'ואלד הם בני כפר ח'ואלד.

<איסמעיל חאלדי: גם זו סוגיה שצריך לתת עליה את הדעת.

<הלל פרימן: שם לפחות הם עובדים לפי סמל יישוב.

<הלל פרימן: הם היו גם בקודמת, בהחלטה שהחליפה, רשימת הסל הקודמת, הראשונה מאז החוק, 1060, גם שבט ח'ואלד - - -

<איסמעיל חאלדי: תגיד לי, שאלה לי אליך, בדרך כלל משרדי ממשלה גוזרים את רשימת העדיפות הלאומית כמו שמשרד התיירות עשה כלפי ח'ואלד , אתם,

<הלל פרימן: לא, משרד התיירות עובד לפי חוק.

<הלל פרימן: אני תכף אסביר.

<הלל פרימן: קודם כל משרד התיירות עובד לפי חוק ולא לפי החלטת הממשלה 667 ,הוא עובד לפי חוק עידוד השקעות הון.

<איסמעיל חאלדי: יש לך סיבה למה אתם לא כללתם את ח'ואלד?

<הלל פרימן: אני מסביר, אני מסביר, אני מסביר.

<הלל פרימן: עכשיו, איך אנחנו מדרגים?

<הלל פרימן: זה מתחיל בזה שמשרד השיכון הלך, הפעיל את הקריטריונים הרלוונטיים לתחום השיכון על רשימת הסל ויצר, בעירוני אני לא נוגע בו כי זה לא רלוונטי לדיון שלנו, אבל לקח את כל היישובים הכפריים בהחלטה 667, הפעיל עליו קריטריונים שמנויים בהחלטת הממשלה שלו, ששיכון זה מספר 1527 מה-19.06.16, ויצר דירוג, א'1, א'2 ו-ב', ו-2.

<הלל פרימן: מה מועצת מקרקעי ישראל עשתה?

<הלל פרימן: אנחנו המלצנו לה, אני כתבתי את ההצעה והגשתי, אמרנו שלא הגיוני, אם מדינת ישראל כמדינה יוצרת קריטריונים מתחום השיכון הגיוני שאנחנו נבוא כחטיבה אחת, ואיפה שמשרד השיכון נותן סבסוד פיתוח תיתן גם רשות מקרקעי ישראל את ההנחה בקרקע.

<הלל פרימן: כלומר, שלא ייווצר מצב שהוא מקבל הנחה ממשרד השיכון אבל משלם לי במקום אחר.

מכלוף מיקי זוהר: אוקיי.

<הלל פרימן: ולכן מה שעשתה מועצת מקרקעי ישראל זה אימצה את הדירוג של משרד השיכון.

<הלל פרימן: כל יישוב שנמצא ב- א' 1 או א'2 בסבסוד פיתוח של שיכון נמצא אצלנו ב-א'.

<הלל פרימן: כל יישוב שנמצא ב-2 של משרד השיכון נמצא אצלנו ב- ב'.

<הלל פרימן: יש מספר יישובים, ביניהם ח'ואלד, שבט ח'ואלד, שמשום מה, ולי אין הסבר אני פניתי כמה פעמים ולא קיבלתי תשובה, ויוסי הוא לא הכתובת בעניין הזה - - -

<איסמעיל חאלדי: ממשרד השיכון?

<הלל פרימן: כן, אבל יוסי אישית הוא לא הכתובת

<איסמעיל חאלדי: אני יודע.

<הלל פרימן: מי שמתעסק בזה - - - ח'ואלד , למרות שהוא נמצא ברשימת הסל, לא הופעלו עליו, הוא לא קיבל דירוג ב-1527, ומשהוא לא קיבל דירוג ב-1527 הוא לא קיבל דירוג אצלי.

מכלוף מיקי זוהר: אוקיי.

מכלוף מיקי זוהר: צריך לרשום את זה במסקנות הוועדה.

מכלוף מיקי זוהר: יש שם איזשהו מחדל.

מכלוף מיקי זוהר: יש פה או לאקונה או מחדל, לא יודע איך תגדיר אותו, צריך לתקן אותו.

<הלל פרימן: זה לעניין ההנחה בקרקע בפטור ממכרז.

<הלל פרימן: אוקיי?

<הלל פרימן: מכרז לא רלוונטי, כי מכרז כל אחד - - -

<שלמה כפיר: תגיד כמה מילים על השיווק.

<שלמה כפיר: זה מה שהם רצו גם.

<איסמעיל חאלדי: לא, לא, לא, לא, עדיפות לאומית, הדירוג.

<שלמה כפיר: עדיפות לאומית בשיווק.

<איסמעיל חאלדי: יש החלטת ממשלה 667, 2013, הם היו צריכים להעביר 2, שזה ב' בשבילם, המחדל פה.

<הלל פרימן: יכול להיות שהיה יוצא בקריטריונים א', למה אתה ישר אומר ב'?

<הלל פרימן: יכול להיות שהיה יוצא, יכול להיות שהיה יוצא לך א', אני לא יודע.

<איסמעיל חאלדי: יכול להיות, עוד יותר טוב, אבל זה לא היה בכלל.

ענת ברקו: צריך להגיד כפר ח'ואלד.

מכלוף מיקי זוהר: מדובר באותו שטח מוניציפלי, כן, אנחנו לא - - -

<הלל פרימן: אנחנו עובדים לפי סמל יישוב, בהחלטת הממשלה יש סמל יישוב.

<איתמר שורקי: שבט ח'ואלד נמצא במועצה אזורית יזרעאל.

<איסמעיל חאלדי: לא נכון.

<איסמעיל חאלדי: איתמר, זה לא נכון.

<איסמעיל חאלדי: אני, אני גר בזבולון, משלם מיסים לזבולון, המחדל הוא גם אתם.

<איתמר שורקי: אני מדבר על ההגדרה של השבט.

<איסמעיל חאלדי: אני שבט, אז מה אני?

<איסמעיל חאלדי: אני שבט.

<איתמר שורקי: אתה מתגורר, אתה רשום בשבט, אתה מתגורר בכפר ח'ואלד .

<איסמעיל חאלדי: אני, לא נכון, לא.

<איסמעיל חאלדי: אני מתגורר כפר ח'ואלד ?

<איתמר שורקי: לא, אנחנו מועצה.

חמד עמאר: לא חשוב, אבל יישוב קטן כזה של 700 תושבים, חלק גר בעמק יזרעאל, חלק גר בזבולון, חלק במחוז צפון?

ענת ברקו: אי אפשר לאחד את הכל וזהו?

<איתמר שורקי: אני מסכים איתך.

<הלל פרימן: אני עוד לא עניתי לשאלה.

<איסמעיל חאלדי: סליחה, סליחה, תנו, תנו לו להשלים, אני קטעתי.

<הלל פרימן: אני מגיע לסוף, אני מגיע לסוף התשובה, עוד לא עניתי לשאלה שלכם.

<הלל פרימן: אני רוצה להגיד - - -

מכלוף מיקי זוהר: אז תענה לשאלה, אבל משרד הפנים, אתם צריכים לתת פתרון לזה.

מכלוף מיקי זוהר: תכף נשמע את התשובה.

חמד עמאר: אנחנו נשמע את מנהל המחוז.

מכלוף מיקי זוהר: כן.

<הלל פרימן: בסופו של יום, במדיניות המקרקעין של מועצת מקרקעי ישראל, בכל מה שקשור לבני מקום, בני יישוב, הרשמה והגרלה, הרי פה אין, אין יהיה טעם שאני עושה בזה מכרז.

<הלל פרימן: זה בדרך כלל סגור להרשמה והגרלה לבני מקום.

<איסמעיל חאלדי: בני יישוב, עוד פעם.

<הלל פרימן: בסדר, בני יישוב, אנחנו מדברים על אותו דבר.

<הלל פרימן: אכן ההחלטה הקיימת אומרת שבאזורי עדיפות לאומית, שהיא מגדירה את אזורי העדיפות הלאומית, רשימת הסל, כל רשימת הסל, והם בפנים, אז אפשר לתת ביישובי מיעוטים עד 75% לבני מקום.

<הלל פרימן: שזה בני מקום, לצורך העניין, כולל גם את החיילים המשוחררים.

<שלמה כפיר: מה עם 25% האחוזים הנותרים?

<הלל פרימן: יכול לצאת למכרז פומבי.

<שלמה כפיר: זאת הבעיה.

<הלל פרימן: הבנתי.

<הלל פרימן: אני, יש פה סעיף, יש פה סעיף - - -

<שלמה כפיר: יש פה בעיה.

<איסמעיל חאלדי: הבעיה זה אתה, חלק מהבעיה זה אתה.

<איסמעיל חאלדי: זה אתה כמועצה.

<הלל פרימן: אני מקריא את הסעיף 6.1 להחלטת המועצה.

<הלל פרימן: 1506, שאומר, סעיף 6.1, 'ביישובי מיעוטים באזורי עדיפות לאומית, ניתן יהיה להקצות לבני היישוב עד 75% מתוך סך המגרשים המוצעים לציבור באותו המועד באותו היישוב בסמכות הנהלת רשות מקרקעי ישראל', כלומר אני לא צריך לחזור למועצה, 'להגדיל את מכסת המגרשים שיוקצו לבני היישוב עד 100% וכן לקבוע כי בן יישוב מתייחס לכל יישוב ויישוב ביישובים המאוחדים'.

<איסמעיל חאלדי: זה לו היינו בעדיפות - - -

<הלל פרימן: אבל אני אומר לך שמבחינת ההגדרה של הדבר אתה בעדיפות לאומית, כי ההגדרה של המועצה לעדיפות לאומית זה כל היישובים בהתאם להחלטה 1060, זו הקודמת של 667, וח'ואלד בפנים.

<הלל פרימן: אנחנו אתמול לראשונה ראינו מה הוועדה אכן רוצה - - -

<איסמעיל חאלדי: אני יודע שאני בפנים, שבט ח'ואלד, אבל הוא מסביר מה - - -

<הלל פרימן: אנחנו נביא, אני אישית אכתוב הצעה להנהלת הרשות, להבטיח שהנהלת הרשות תאשר, אני לא יכול להבטיח כאן, אני יכול להבטיח שאני אניח הצעה להעלות את זה ל- 100%.

<איסמעיל חאלדי: יפה מאוד.

מכלוף מיקי זוהר: טוב, תודה.

מכלוף מיקי זוהר: זה כבר בשורה טובה.

מכלוף מיקי זוהר: יופי.

מכלוף מיקי זוהר: תודה רבה אדוני.

מכלוף מיקי זוהר: משרד הפנים, בואו תסבירו לנו היכן החלמאות נגמרת.

מכלוף מיקי זוהר: האם היא נגמרת היום בדיון או שמא היא מתמשכת לעוד שנים ארוכות בכל מה שקשור למבנה המוניציפלי של שבט ח'ואלד וכפר ח'ואלד?

<פאיז חנא: לי קוראים פאיז.

<פאיז חנא: צהריים טובים.

<פאיז חנא: אני ממונה על המחוז ואני מייצג את משרד הפנים.

<פאיז חנא: בשביל לפתוח בכל הנושא של כפר ח'ואלד ושבט ח'ואלד תרשו לי לחזור צעד אחד אחורה, על המבנה הדו רבדי של השלטון המוניציפלי במועצות אזוריות, ולמה זה חשוב.

<פאיז חנא: חלק מהבעיות, האחד, אני רואה את כולם, כולם בניי, איך שאומרים.

<פאיז חנא: כולם תושבי היישוב ולשכתי פתוחה לכולם, וככה אני נפגש עם אחד אחד, תושבי המקום, ללא קשר איפה הם עובדים ומה הם עושים בחיים.

<פאיז חנא: זה תפקידנו וככה אנחנו תופסים את התפקיד שלנו.

<פאיז חנא: אחד הדברים המאוד מאוד חשובים לנו זה הערך הדמוקרטי של ייצוג הולם לכל התושבים.

<פאיז חנא: שמעתי פה כמה דברים, אז אני אציג בדיוק מה קורה בפועל.

<פאיז חנא: גם שבט ח'ואלד, שמיוצג כאן על ידי חלק מהאנשים, גם כפר ח'ואלד, זה מה שרשום בתעודת הזהות, שניהם גרים באותו מקום, במועצה אזורית זבולון.

<איסמעיל חאלדי: שתי פרות חולבות, אתה יודע, מפה ומפה.

<פאיז חנא: רבותיי, אל תפריעו.

<פאיז חנא: זו עובדה.

<פאיז חנא: שתיים, ההבדל הוא, כי הוראות החוק שחלים בתקופת הבחירות מבדילות בין יישוב שנספר כיישוב לצורך הבחירות בתוך המועצה האזורית, כך שבמקרה הזה זה כפר ח'ואלד עם סמל לכפר ח'ואלד, והם יכולים להיות מיוצגים באמצעות ועד מקומי, באמצעות נציג במליאה, באמצעות בחירה ישירה לראש המועצה האזורית הכללית.

<פאיז חנא: לעומת זאת, שבט ח'ואלד, אנחנו אומרים בשפה שלנו מתחת לקו, אין לו ישות לצורך הבחירות, משכך הם משתתפים אך ורק בבחירות ליו"ר המועצה האזורית.

<פאיז חנא: אין להם ועד.

חמד עמאר: איזו מועצה?

<פאיז חנא: אזורית זבולון.

<פאיז חנא: לא מצביעים - - -

מכלוף מיקי זוהר: אני רוצה להבין, אתם במשרד הפנים רואים בהם כחלק ממועצה אזורית זבולון.

<פאיז חנא: חד משמעית.

מכלוף מיקי זוהר: רשות מקרקעי ישראל רואה בהם, רק חלק מהם ששייכים לרשות זבולון וחלק ששייכים לרשות אחרת, כי אתם לא מכלילים את כולם בתוך מה שמגיע להם.

<הלל פרימן: אני לא יודע לענות על הדבר הזה.

<הלל פרימן: אני מסתכל בסוף על רשימת יישובים שהממשלה נותנת לי עם סמלי יישוב.

מכלוף מיקי זוהר: בסדר, אבל אני מבין את השרירות המחשבתית במשרדי הממשלה, אנחנו חיים אותה יום יום, אבל בוא ננסה קצת להגדיל ראש.

מכלוף מיקי זוהר: אם יש פה אנשים ומשרד פנים שמצהיר קבל עם ועולם, גם במסגרת וועדה בכנסת, שכל תושבי ח'ואלד שייכים למועצה האזורית זבולון, למה אין לנו השוואת תנאים בין כל תושבי ח'ואלד ולמה חלק מקופחים לעומת תושבים אחרים למרות שכולם שייכים?

<שריף קוזלי: לא, חלק מצביע וחלק לא מצביע.

מכלוף מיקי זוהר: אז מה אם מצביעים?

מכלוף מיקי זוהר: מה, רק זכות הצבעה מכתיבה פה דברים?

מכלוף מיקי זוהר: מה זה קשור?

חמד עמאר: לא, אפילו הזכות הבסיסית להצביע אין להם.

מכלוף מיקי זוהר: אז אני אומר, זה נראה לי אבסורד, צריך לתקן את העיוות הזה, הגיע הזמן.

מכלוף מיקי זוהר: גם משרד הפנים וגם רשות מקרקעי ישראל.

ענת ברקו: ואז זה יקל על הטיפול במקום האחד, תחת קורת גג אחת.

מכלוף מיקי זוהר: אבל זה מתחיל במשרד הפנים.

מכלוף מיקי זוהר: כן.

<פאיז חנא: לא סתם התחלתי צעד אחד אחורה, בשביל להסביר את החשיבות של הדבר הזה שנקרא ייצוג.

<פאיז חנא: חלק ממה שאתם שומעים כאן, מהאמירות ששומעים כאן כתושבי המקום.

<פאיז חנא: למה זה 2.7 מיליון שקל?

<פאיז חנא: איפה הכביש הזה עובר?

<פאיז חנא: מה קורה עם ההרשאה הזאת אחרת, הכל היה פתיר לו היינו הולכים על יישוב אחד, עם סמל אחד, מפני שיש להם ייצוג, והחוק מאפשר להם שאילתה לראש המועצה וכו'.

מכלוף מיקי זוהר: איך עושים את זה?

<פאיז חנא: התבקשנו לבוא עם פתרונות ולכן קיימתי ישיבה עם ראש המועצה האזורית לפני כשבועיים, לפי בקשת תושבי המקום השתתף בה גם מר איסמעיל, והנחיתי שם בדיוק מה צריך לעשות.

<פאיז חנא: החוק קובע, שבשביל לכנס מה שנקרא ועדת שינוי גבולות או שיפוט או ועדה גיאוגרפית - - -

מכלוף מיקי זוהר: זה הזמן, עכשיו זה קורה גם ככה.

<פאיז חנא: בדיוק.

<פאיז חנא: הוועדה הגבוהה שאני חבר בה כממנה על המחוז.

מכלוף מיקי זוהר: זה הזמן.

<פאיז חנא: זה הזמן.

<פאיז חנא: צריך להגיש את הבקשה.

<פאיז חנא: על פי דין, מי שמגיש בקשה מסוג זה, או שר הפנים או הרשות המקומית.

<פאיז חנא: אין תושב שמגיש בקשה.

<פאיז חנא: ומשכך, בסיכום שאני כבר העליתי ואמרתי אותו גם למר איסמעיל, גם לרשות המקומית, מתבקשים אחד משתיים, או שנציג כפר ח'ואלד - - - כי הבקשה שלהם, שתבינו, הבקשה שלהם, אני כעובד ציבור, כולנו פה כנציגי ציבור לא יכולים לקבוע מה צריך להיות השם, כפר ח'ואלד או שבט ח'ואלד, אלא צריכים לבחון מה - - -

מכלוף מיקי זוהר: יש לי פתרון, תקראו לו ח'ואלד .

<קריאה: ככה קוראים לו.

מכלוף מיקי זוהר: לא כפר ולא שבט.

<פאיז חנא: רבותיי, הבקשה היא, הבקשה היא לקרוא לשבט שבט ח'ואלד או ערב שבט ח'ואלד.

<איסמעיל חאלדי: ערב אל ח'ואלד .

<פאיז חנא: זו הבקשה.

חמד עמאר: דרך אגב, השם המקורי זה ערב אל ח'ואלד .

<מייסם חאלדי: ערב אל ח'ואלד .

חמד עמאר: אני מכיר את זה משפרעם.

מכלוף מיקי זוהר: ואחד שירצה להגיד שזה כפר יגיד כפר, אחד שירצה להגיד שבט יגיד שבט, העיקר שיהיה ח'ואלד .

<פאיז חנא: היות שהנושא של השבט חשוב מאוד, כי יש גם רעיון שמעלים כל הזמן, על סוגיה של התיישבות בדואית ושבטית, סוגיה אחרת לגמרי, אז אני מבין את החשיבות לאוכלוסייה.

<פאיז חנא: משכך, אחד מתוך שלושה צריך להיות, או שנציג כפר ח'ואלד, שהוא נציג במליאת המועצה, מעלה לסדר היום, וזה רשום אצלי בכתב, מעלה לסדר היום במליאת המועצה, מבקש דיון של מליאת המועצה לפנות למשרד הפנים לשנות את השם, מה שנקרא ועדה קבועה לשם שבט ח'ואלד, מה שיבחרו, או נציגי הוועד המקומי כפר ח'ואלד יפנו לראש הרשות באופן ישיר, כי הם ועד אצלו, ואז הוא מעלה את זה להצבעה, או אם רוצים תושבי שבט ח'ואלד, שהם לא מיוצגים, לא פה ולא שם, להחתים מספר תושבים, אמרתם אם זה 30% מהתושבים, שמ-700 זה 200 חתימות, ייראה בעיניי, כנציג משרד הפנים, בקשה הוגנת והולמת.

<פאיז חנא: משכך אפשר להתחיל גם את הדיון הזה.

<פאיז חנא: זה הפתרון האמיתי והצודק והקצר.

מכלוף מיקי זוהר: נו, תעשו את זה.

חמד עמאר: יכול גם ראש המועצה, בלי אפילו אף אחד, להעלות את זה על סדר היום ולהביא את זה להצבעה ולהעביר את זה.

ענת ברקו: אבל הם צריכים להגיד לו איזה שם.

<קריאה: רק שהם יחליטו איזה שם הם רוצים.

<פאיז חנא: רבותיי, רבותיי, רק אם יורשה לי להוסיף - - -

חמד עמאר: אמרתי לך, ערב אל ח'ואלד, אני קבעתי.

<פאיז חנא: אנחנו מכבדים.

<פאיז חנא: רק אם יורשה לי להוסיף, למה זה צריך לעבור את הוועדה?

<פאיז חנא: כי יש השלכות על סוגיית הסמל וההחלטות - - -

מכלוף מיקי זוהר: חברים, אני רוצה להגיד לכם, תושבי ח'ואלד ונציגי ציבור של ח'ואלד, עכשיו זו העת.

מכלוף מיקי זוהר: למה?

מכלוף מיקי זוהר: כי שר הפנים החליט על ועדת גבולות, שהולכת ומתרחבת בימים אלו, וגם יוצאת אל הפועל.

מכלוף מיקי זוהר: אם אתם תפספסו את הרכבת הזו לא יהיה לא רק אוטובוס לטיפת חלב, כנראה גם לא תהיה רכבת למשרד הפנים.

מכלוף מיקי זוהר: אני לא רוצה שתפספסו את ההזדמנות הזו.

מכלוף מיקי זוהר: לכן, זוהי עת רצון ואני באמת מבקש מכם לבצע את הפעולות המתבקשות כדי להיכנס לוועדת הגבולות הקיימת, שכבר כנראה כבר קמה ועומדת.

<פאיז חנא: קיימת, שנה כבר.

מכלוף מיקי זוהר: ודרך אגב חייב לציין, שמעתי שזו ועדה יעילה שעובדת, ישבה אצלנו שירי שניצר ועדכנה אותנו, אנחנו מקבלים דיווח שוטף בוועדה הזו על התקדמות של ועדות גבולות ושמעתי שאתם עובדים יפה ועובדים מהר, ואני משבח אתכם על כך.

מכלוף מיקי זוהר: לכן אני אומר, עשו את הפעולה הנדרשת, תעבירו לוועדה את הדברים יחד עם המועצה, ויבוא פתרון כולל לכל, גם ליכולת ההצבעה שלכם, גם לזכויות שלכם במינהל מקרקעי ישראל.

מכלוף מיקי זוהר: כל הדברים נפתרים בסוגיה אחת שאנחנו יכולים עכשיו לעשות אותה.

חמד עמאר: אדוני היו"ר, אני חייב ללכת, כי יש לי עוד דיון אחר בשלוש.

מכלוף מיקי זוהר: אוקיי.

מכלוף מיקי זוהר: אנחנו כבר לקראת סיום.

חמד עמאר: באמת אני רוצה להודות לך על הדיון ואני רוצה להודות לשבט ח'ואלד שהגיעו לכאן, לכל משרדי הממשלה, אני יודע שאתם במשרד השיכון עושים עבודה טובה, היום הייתם אצלי בוועדה, אז תודה רבה לכולם.

מכלוף מיקי זוהר: תודה.

ענת ברקו: אני רק רוצה לשאול, אדוני, אפשר לקבל ממשרד הפנים את הפעילות שלכם בנושא שינוי גבולות?

ענת ברקו: את התכנית?

<פאיז חנא: אני אפנה והם יגישו.

ענת ברקו: תודה.

מכלוף מיקי זוהר: איסמעיל, מספר מילים, וגם אתה אדוני, ואחרי זה נשמע את המועצה האזורית כמובן, המועצה האזורית תאמר כמה דברים, ולאחר מכן נסכם, משרד השיכון גם כן.

מסעוד גנאים: אולי התייחסות, מיקי, יש עוד נקודה שאני רואה אותה במכתב של ועד אל ח'ואלד בעניין של החינוך גם.

מסעוד גנאים: שמישהו יתייחס, משום שהיא נקודה ראשונה בקשר לאלה שמסיימים כיתה ח', וחלק, אחוז גדול מהם, לא יודעים את שפת האם שלהם.

מכלוף מיקי זוהר: אוקיי.

<חמודי חאלדי: סליחה, משפט קצר.

<חמודי חאלדי: שמי חאלדי חמודי ואני נציג היישוב במועצה, אני חבר מועצה, ואני גם מתכוון, אחרי שייתנו לי את הרשות, לדבר על הנושא של החינוך, זה אצלי, אבל משפט אחד.

<חמודי חאלדי: אני כבר מבקש ממזכיר המועצה שיעלה בהקדם את הנושא של יישוב ושבט ח'ואלד למליאת המועצה על מנת לדון בו וזה.

<חמודי חאלדי: כבר מעכשיו, ותיתן לנו לו"ז מתי זה יעלה אם אפשר.

מכלוף מיקי זוהר: בסדר, כן, מה רוצה לומר אדוני איסמעיל חאלדי,

<איסמעיל חאלדי: כן, כבוד היושב ראש, חברי כנסת הנכבדים, אני חייב להגיד דבר אחד.

<איסמעיל חאלדי: עצם העובדה שאנחנו מתכנסים כאן זה אומר משהו, שיש בעיה, יש חוסר צדק, יש חוסר שוויון ויש הרבה עבודה שצריך לעשות.

<איסמעיל חאלדי: לפני שנה וחצי אני עזבתי את לונדון, כמו שאמרה חברת הכנסת ברקו, טיפול ב-BDS כדי לטפל בח'ואלד.

<איסמעיל חאלדי: לא יכולתי לסבול יותר שהמשפחה שלי - - - אני נלחם ואני חוזר הביתה ולמשפחה שלי אין דרך גישה.

<איסמעיל חאלדי: מבחינתי, איתמר, מבחינתי, אדוני נציג משרד התחבורה, תעשה שדה תעופה לכיוון אבטין.

<איסמעיל חאלדי: דרך הגישה שלי היא 2 קילומטר מח'ואלד עד לקיבוץ.

<איסמעיל חאלדי: לעובדה שזה לא נסלל 25 שנים מאז שהיישוב הוכר זה כשל, זו בושה, זה עוול, אותו צריך לתקן.

<איסמעיל חאלדי: מבחינתי תעשה מה שאתה רוצה.

<איסמעיל חאלדי: זה פשוט לא רלוונטי מה שאתה מדבר, בכלל.

<איסמעיל חאלדי: זו דרך גישה, זה שער, לנו, בני היישוב, בני שבט ח'ואלד, להתערות בחברה הישראלית.

<איסמעיל חאלדי: חייל משוחרר, כשהוא חוזר ממוצב דלעת בלבנון, יבוא לקריית אתא עם אוטובוס ואז 2.5, גם אם אין אוטובוס, גם אם אין תחבורה, יוכל להגיע ברגל.

<איסמעיל חאלדי: אני, כשהתחלתי לטפל בכפר, פתאום באתי לדרך הגישה הזאת, התחלתי שם, ואז התחילו להתגלות כל מיני דברים אחרים.

<איסמעיל חאלדי: אישורים לרפתות אין, תכנית מתאר שלא כוללת למשל אזור לתעשייה קלה ועוד רשימה ארוכה של דברים.

<איסמעיל חאלדי: אני חושב שיש בנושא כשל.

<איסמעיל חאלדי: ב- 93' כשהכירו ביישוב, ב- 97' כשהכינו תכנית מתאר, מן הראוי, הכי הגיוני היה לבוא, להביא את כל משרדי הממשלה הרלוונטיים, משרד השיכון, אפילו משרד התיירות, קופת חולים, כל מי שרלוונטי, לבוא, להסתכל מה יש לנו, איזה סוג אוכלוסייה, אוכלוסייה נחשלת, בדואים, רועי צאן, חקלאים, מה הצרכים שלהם.

<איסמעיל חאלדי: כמובן לשתף אותם איך בונים תפקיד, איך אנחנו עוזרים לכם להשתלב בחברה הישראלית, כמובן לראות אתכם חלק ממנה.

<איסמעיל חאלדי: זה לא נעשה.

<איסמעיל חאלדי: לדעתי זה לא נעשה, בגלל זה היום 20 ומשהו שנים אנחנו עם כל הכשלים.

<איסמעיל חאלדי: אני הכנתי הצעה, התרוצצתי כמעט בכל משרד ממשלתי, הכנו הצעה, הצעת מחליטים להחלטת ממשלה, לדעתי זו הדרך שצריכה להיעשות.

<איסמעיל חאלדי: אני כן חייב להגיד משהו לגבי המועצה.

<איסמעיל חאלדי: המועצה צריכה, אני תמיד קיוויתי שהיא תעשה את העבודה, היום מתגלים עוד פעם, אנחנו התחלנו, באמת עלינו על דרך המלך, רבע, אבל אתם בקושי ובכח מנסים להוכיח לי שהיא אחרת.

<איסמעיל חאלדי: אנחנו נעשה, בסופו של דבר נעשה מה שטוב לנו.

<איסמעיל חאלדי: זו גישה מתנשאת, זו גישה פטרונית, אתה לא תחליט לי, אני רוצה להיות שותף במה שמגיע לי, נקודה.

<איסמעיל חאלדי: נשאיר את זה בצד, אנחנו - - -

<ארז ארד: אתה רוצה להסביר על מה מדובר?

<איסמעיל חאלדי: כן, בהחלט.

<ארז ארד: אתה מסתכל עלינו, שנדע למה אתה מתכוון.

<איסמעיל חאלדי: אתה כמועצה, סיכמנו, כן, שאנחנו מתחילים לדבר, מתחילים לגבש תכנית, נכון?

<איסמעיל חאלדי: ליישוב אין ועד, פתאום אתה זורק אותי לחצר האחורית, כאילו שיש, זה הכל.

<איסמעיל חאלדי: בא נשאיר את זה בצד.

<איסמעיל חאלדי: אנחנו התחלנו גם כן עם פאיז, אתה לא יודע.

<איסמעיל חאלדי: אוקי.

מכלוף מיקי זוהר: טוב.

מכלוף מיקי זוהר: משרד השיכון.

מכלוף מיקי זוהר: מה יש לכם לומר?

<יוסי חדד: טוב.

<יוסי חדד: יוסי חדד, מנהל אוכלוסיות ומרקם ותיק במשרד הבינוי והשיכון.

<יוסי חדד: בנוסף גם מנהל אגף מיעוטים.

<יוסי חדד: אני מברך על הפגישה הזאת, על הדיון הזה בוועדה.

<יוסי חדד: אני חושב שכאחד שמכיר את כפר ח'ואלד מקרוב, לשמחתי הרבה יצא לי לבלות הרבה בכפר ח'ואלד, כי הנהג שלי, כשהייתי בשירות צבאי, היה מכפר ח'ואלד.

<יוסי חדד: אני יודע להגיד בכובע השני שלי כמנהל אוכלוסיות מרקם ותיק, לפני כחודש וחצי-חודשיים התארחנו בכפר ח'ואלד, היה גם איסמעיל, ישבנו אצלם במועדון, שמשרד הבינוי והשיכון בנה, והציפו את כל הנושאים.

<יוסי חדד: אני אופטימי, איסמעיל.

<יוסי חדד: אני הכרתי את הכפר לפני עשרות שנים והיום אני רואה אותו, יש התקדמות נכבדת ומכובדת מבחינת העשייה שם.

<יוסי חדד: נאמרו פה הרבה מאוד דברים.

<יוסי חדד: אני חושב שבאמת צריך לקדם, שתהיה אחידות לכפר, איך שהכפר ייקרא ויהיה איזשהו סמל, ואני מעריך שמשרד הפנים יקדם את זה.

<יוסי חדד: הדבר הכי חשוב בעיניי, ונאמר פה על ידי חברת הכנסת ענת, יש פה נושא מאוד מאוד חשוב, הוא מתן פתרונות ומענה לחיילים משוחררים ולחיילים בכלל, לשיווקים ולדיור.

<יוסי חדד: מה שהכי חשוב, זה עלה גם שבוע שעבר באיזושהי ישיבה שמנכ"ל רמ"י ניהל, אנחנו רוצים להגדיל, אמר פה הלל, מ- 75% ל- 100%, אני אשמח מאוד שזה יקרה.

<יוסי חדד: אם זה יקרה זה יהיה פתרון עצום ליישוב כמו כפר ח'ואלד.

<איסמעיל חאלדי: רק שאלה, זה יכול להיות לפני המכרז הבא?

<יוסי חדד: וואלה, תאמין לי, קטונתי.

<יוסי חדד: מי שמנהל את המדינה זה רמ"י.

<איסמעיל חאלדי: כי זו הכוונה.

<איסמעיל חאלדי: היינו שם יחד.

<איסמעיל חאלדי: אוקיי.

<יוסי חדד: ואני אומר עוד פעם, יש פה רצון רב, גם מצד רמי, אני יכול להגיד לך בפה מלא, על ידי המנכ"ל עדיאל, ומשרד הבינוי והשיכון לקדם את הנושא הזה.

<יוסי חדד: כמובן שזה יושב בפתחה של איזושהי החלטה שהיא תבוא לסופה בהקדם בעזרת השם.

<איסמעיל חאלדי: תודה.

מכלוף מיקי זוהר: תודה רבה, אדוני.

מכלוף מיקי זוהר: מועצה אזורית.

מכלוף מיקי זוהר: כן.

<איתמר שורקי: איתמר שורקי, ממלא מקום ראש המועצה, ראש המועצה נמצא בחו"ל.

<איתמר שורקי: ראשית אני רוצה לומר שאני רואה פה זהות אינטרסים מלאה בין כל היושבים כאן.

<איתמר שורקי: כולם רוצים שתושבי ח'ואלד, בין אם זה כפר ובין אם זה שבט, יהיו תושבים מרוצים.

מכלוף מיקי זוהר: אני חייב להצטרף לדבריך.

מכלוף מיקי זוהר: אני מרגיש שיש דווקא רצון טוב.

מכלוף מיקי זוהר: אני לא יודע עדיין מה יהיה במעשים.

מכלוף מיקי זוהר: אבל רצון יש.

<איתמר שורקי: נשים רגע בצד את השיוך המוניציפאלי, ח'ואלד, שבט, כפר, הבעיות המרכזיות הן הבעיה של הכביש.

<איתמר שורקי: אני מסכים עם מה שנאמר כאן, שקצב הפיתוח מאז ההכרה בכפר אינו תואם קצב פיתוח במקומות אחרים, ואין פה עניין של להסביר או לתרץ את הדברים.

<איתמר שורקי: כל מי שיושב כאן ויושב על תקציב או אחראי לתקציב שיגיע אלינו לביצוע צריך לוודא שזה קורה וקורה מהר.

<איתמר שורקי: אני מסכים גם עם הגישה שנאמרה כאן בנושא פיתוח התיירות.

<איתמר שורקי: זה כפר שיושב במקום יוצא מן הכלל, בתוך נחל ציפורי, וצריך לפתח את זה.

<איתמר שורקי: הכל נכון.

ענת ברקו: אני צריכה ללכת, אני מתנצלת, אבל אני בטוחה שיש כאן רצון טוב.

ענת ברקו: אנחנו מרגישים.

<איתמר שורקי: צריך להבין שהסוגיה הזאת או הרעה החולה הזאת של אותו מקום שיש לו שני סמלי יישוב הוא לא רק אצל הבדואים.

<איתמר שורקי: אני תושב כפר חסידים, יש כפר חסידים א' וכפר חסידים ב', זה אותו יישוב, אותו יישוב.

<איתמר שורקי: השכן שלי הוא מ-א' ואני מ-ב'.

<איתמר שורקי: לכן מבחינת הטיפול בתושבים והפיתוח, אותם תושבים, בין אם הם בשבט ובין אם הם בכפר, יקבלו את אותו דבר.

<איתמר שורקי: הבעיה היא הנושא של הבחירות לרשות המקומית או לוועד המקומי.

<איתמר שורקי: אז איסמעיל, כתושב השבט, לא זכאי לבחור לוועד המקומי, אבל הוא גר ליד אח שלו, חמודי, שהוא תושב הכפר והוא נציג המליאה והם גרים 10 מטרים אחד מהשני, אוקיי?

<איתמר שורקי: אז את זה צריך להסדיר.

<איתמר שורקי: וזאת הסדרה רישומית.

<איתמר שורקי: אין בזה שום דבר.

<איתמר שורקי: לא צריך להזיז אף אחד משום מקום.

<איסמעיל חאלדי: זאת אומרת עד עכשיו המועצה החליטה בשבילי, מבלי שתהיה לי יכולת, זה לא דמוקרטיה.

<איתמר שורקי: זאת לא המועצה החליטה, המועצה לא טווה את השיוך שלך.

מכלוף מיקי זוהר: הבעיה ברורה ואנחנו גם יודעים איך לפתור אותה.

מכלוף מיקי זוהר: אנחנו גם מתכוונים לפתור אותה.

<איתמר שורקי: אתה מחר בבוקר יכול לשנות את הכתובת שלך בתעודת הזהות מבלי לזוז סנטימטר ממקום המגורים שלך.

<איסמעיל חאלדי: שהוא יפנה, לא אני.

<איתמר שורקי: לא משנה, אחד מכם.

<איתמר שורקי: משבט לכפר או מכפר לשבט, מבלי שאף אחד מכם יזוז סנטימטר מהמקום שלו.

<איתמר שורקי: אז נשים את הדברים נוכחה על השולחן.

<חמודי חאלדי: אז למה, למה נתתם יד לזה שיהיה שם שני יישובים?

<חמודי חאלדי: אם כבר אתה אומר לי, שולח את זה אליי בחזרה.

<חמודי חאלדי: למה נתת יד?

<איתמר שורקי: לא נתנו.

<איתמר שורקי: חמודי, אנחנו לא נתנו יד לזה.

<חמודי חאלדי: אתה כן נתת יד.

<איתמר שורקי: לא אנחנו קבענו את זה.

<איתמר שורקי: המיקום הגיאוגרפי של השבט, שנמצא מול תחנת הנזירים, זה הנ"צ שלו, הוא בשטח מועצה אזורית יזרעאל, הוא לא בשטח מועצה אזורית זבולון.

<חמודי חאלדי: אבל אני מדבר על ח'ואלד בגליל המערבי, שהוא בשטח מוניציפאלי של מועצה אזורית זבולון.

<חמודי חאלדי: ועל זה המועצה נתנה יד, והיא יודעת מזה.

<איתמר שורקי: אנחנו, שמעת את הממונה על המחוז, אנחנו בשאיפה להסדיר את זה במסגרת ועדת גבולות.

מכלוף מיקי זוהר: זו בשורה טובה ואנחנו מודים לכם על כך.

מכלוף מיקי זוהר: מישהו עוד רוצה?

<בני טמים: כן.

<בני טמים: אני בני ממשרד הבינוי והשיכון, בני טמים, אני מלווה את הכפר הזה מהיום שהכירו בו, שהייתה לו תכנית מתאר ב- 97' ואת הפיתוח שלו משנת 2000, כאשר עדיין ללא היה מים, לא היה חשמל.

<בני טמים: אנחנו מלווים את זה גם בפן החברתי וגם בפן הפיזי עם המועצה האזורית, כולל סלילה של כבישים והקמת מוסדות ציבור.

מכלוף מיקי זוהר: למה זה לוקח כל כך הרבה זמן?

<בני טמים: אני לא חושב שזה לוקח כל כך הרבה זמן.

<בני טמים: צריך לראות את הכפר ולהבין מה יש שם, לא היה שם כלום והיום יש כפר שהוא מפותח ברמה די גבוהה.

<בני טמים: יש איזה כביש אחד שחסום על ידי התושבים, אבל כל השאר מפותח ברמה מאוד מאוד גבוהה, כולל תקציבים אחרונים שנתנו, בתוך הכפר, אני לא מדבר על כביש הגישה, כולל תקציבים אחרונים שהיישוב תוקצב כדי להשלים מדרכות במקום שגמרו לבנות.

<בני טמים: צריך לזכור שלפני 13 שנה לא היה שם אפילו בית אחד.

<בני טמים: היום יש בתים בנויים, יש מועדון נוער שמתפקד, מועדון שמתפקד בצורה מצוינת, בוקר, צהריים וערב, ועכשיו הם תוקצבו להרחבה של המועדון, כי המועדון מתפקד בצורה טובה מאוד,

<איסמעיל חאלדי: מה זה לא היו בתים?

<איסמעיל חאלדי: היו צריפים.

<איסמעיל חאלדי: זה בית בשבילי.

<איסמעיל חאלדי: אוהל זה בית.

<בני טמים: היו צריפים, היום יש מבני אבן ויש כבישים ויש מדרכות.

<בני טמים: סליחה, סליחה, תנו לי להמשיך.

<בני טמים: אחת הבעיות הכי, אחת הבעיות, שאני רואה, הכי קשות במקום הזה זה הנושא של שיווק מגרשים לאנשים שלא גרים במקום, כשהתכנית הזאת - - -

מכלוף מיקי זוהר: כן, ועל זה דיברנו.

מכלוף מיקי זוהר: זה ייפתר אחרי שמשרד הפנים יסדר - - -

<בני טמים: לא, לא, זה לא שייך למשרד הפנים.

<בני טמים: זה שייך רק לנושא - - -

מכלוף מיקי זוהר: אם משרד הפנים יגדיר את המבנה המוניציפאלי הנכון, וכל התושבים יהיו תחת סמל יישוב אחד, כל תושבי המקום יקבלו זכאות שווה, סמל היישוב, שהוא כבר קיים, שאנחנו מקווים שהוא יעלה מ-75% ל-100%.

<הלל פרימן: בסייג אחד, בתנאי שהממשלה, ברשימת הסל, תכניס אותה.

מכלוף מיקי זוהר: בסדר, ברור, ברור, ברור.

מכלוף מיקי זוהר: בינתיים - - -

<הלל פרימן: מה שאני רואה זה שהכפר לא ברשימת הסל.

<הלל פרימן: השבט כן, הכפר לא.

מכלוף מיקי זוהר: אז אני אומר, אנחנו רוצים שהכל יהיה תחת סמל יישוב אחד, וכולם ביחד יהיו בפנים.

מכלוף מיקי זוהר: וזה פעולות שאנחנו צריכים לעשות.

<בני טמים: זה משהו טכני שהוא בעייתי ואני חושב שצריך לטפל בזה, כי נכנסו לשם - - - סך הכול המגרשים שיש בתכנית המתאר הזאת, היא מאוד מאוד קטנה, וכשהקימו את תכנית המתאר שם לקחו בחשבון שזה יהיה מקום לתושבי השבט.

<בני טמים: נכון להיום, כאשר משווקים את זה לאנשים מבחוץ נוצר מצב שלתושבי השבט לא יהיו מגרשים לגור שם.

<בני טמים: אני חושב שמאוד מאוד חשוב לשווק את זה לתושבי המקום.

<בני טמים: אנחנו כמשרד הבינוי והשיכון מוכנים להיות שותפים בהכנת תכנית מתאר חדשה ליישוב הזה כדי לטפל גם בדברים האחרים.

<בני טמים: אנחנו עושים הכל כדי שהיישוב הזה יתפתח, יחד, בשיתוף פעולה מלא עם המועצה ועם השבט ועם התושבים ועם הוועד, כדי לפתח את היישוב הזה, כולל תכניות חברתיות.

<איתמר שורקי: אדוני היו"ר, מילה אחת, אני מבקש להזמין את הוועדה, את חברי הוועדה הנכבדים וחברי הכנסת לסיור במועצה ובכפר ובשבט.

מכלוף מיקי זוהר: רשמנו את זה.

מכלוף מיקי זוהר: רשמנו את ההזמנה.

מכלוף מיקי זוהר: כן גברתי.

<מייסם חאלדי: אני, חשוב לי לציין את העניין של החינוך, כי זה ככה, זה נאמר במשפט, אבל - - -

מכלוף מיקי זוהר: הנה הוא רוצה לומר את הדברים, הוא רצה לומר את הדברים בהקשר לחינוך.

מכלוף מיקי זוהר: הוא יאמר אותם, ואם תרצי להוסיף על דברים אז תוסיפי, בסדר?

מכלוף מיקי זוהר: כי הוא עדיין לא דיבר.

<מייסם חאלדי: אוקיי.

מכלוף מיקי זוהר: כן, אדוני.

<חמודי חאלדי: שני נושאים שאני רוצה לדבר עליהם, זה אחד, עוד איזה משהו שלא נזכר פה ולא נאמר, שאין בית עלמין ליישוב.

<חמודי חאלדי: יש איזה בית עלמין שמקימים אותו וכבר לקח, לוקח יותר מידיי זמן, ואנחנו רוצים שזה יטופל.

מכלוף מיקי זוהר: אוקיי, טוב.

<חמודי חאלדי: בנושא החינוך, נושא החינוך אצלנו בח'ואלד הוא מתחת לכל ביקורת.

<חמודי חאלדי: באמת מתחת לכל ביקורת.

<חמודי חאלדי: ואני חושב שמי שמנהל את הנושא הזה במועצה הוא כשל בנושא הזה.

<קריאה: איפה לומדים?

<איסמעיל חאלדי: המועצה כשלה ככלל.

<קריאה: בית ספר ראס עלי ח'ואלד .

<חמודי חאלדי: אני אתן בדוגמאות.

<חמודי חאלדי: אני אתן את הדוגמאות.

<חמודי חאלדי: כי בבית הספר קיים שם, אני אתן דוגמאות שהם לא לזה, אני מבקר המון בבית הספר.

<חמודי חאלדי: בנו שם בית ספר יפה, על הכיפאק, הכל, הכל טוב ויפה, אבל הצוות שם, הצוות, נגיד מורה לעברית מלמד מתימטיקה, מורה למתמטיקה מלמד אותך אנגלית, המורה לאנגלית מלמד אותך ספורט, המורה לספורט פתאום נהיה מנהל בית ספר.

<חמודי חאלדי: בלגאן שלם שם.

<חמודי חאלדי: ואנחנו מבקשים - - -

מכלוף מיקי זוהר: משרד החינוך פה?

מסעוד גנאים: משרד החינוך צריך לענות על הטענות האלה.

<חמודי חאלדי: אנחנו מבקשים להסדיר את הדבר הזה, להכניס חינוך מורשת של המורשת הבדואית, לפחות את המורשת שלי.

<חמודי חאלדי: אני רוצה שהילד שלי יידע מאיפה באתי, מאיפה בא אבא שלי, מאיפה בא סבא שלי ואיפה אנחנו היום.

מכלוף מיקי זוהר: מקובל.

מכלוף מיקי זוהר: אני, אנחנו, משרד החינוך , לצערי הרב - - -

<איסמעיל חאלדי: כולל לימודי שואה, כבוד היו"ר.

מכלוף מיקי זוהר: בהחלט.

מכלוף מיקי זוהר: אנחנו רוצים שילמדו על כל התרבויות ויידעו את הכל, מכל הסוגים ומכל המינים.

<מייסם חאלדי: אני - - -

מכלוף מיקי זוהר: כן, את תשלימי את דברייך.

מכלוף מיקי זוהר: אני רק רוצה לומר, שלצערי משרד החינוך לא הגיע היום לדיון, ואנחנו נדרוש ממנו תשובות בעניין.

מכלוף מיקי זוהר: כן, גברתי.

<מייסם חאלדי: אני רק רוצה להוסיף שמורשת זה מאוד חשוב.

<מייסם חאלדי: אני בת של חקלאי, אבל מה שחשוב זה האקדמיה.

<מייסם חאלדי: אנחנו רוצים ממש להגביר את המספר של האקדמאים, ובחמש שנים האחרונות כמעט ואין אקדמאים ביישוב.

<מייסם חאלדי: אנשים מסיימים 8 כיתות לימוד, לא קרוא ולא כתוב, לא בערבית ולא בעברית.

מסעוד גנאים: אחר כך איך ממשיכים את לימודי התיכון?

מסעוד גנאים: חטיבה?

מסעוד גנאים: באבטין?

<איסמעיל חאלדי: יש שם בית ספר חדש, באבטן, קיבלנו בית ספר חדש.

מכלוף מיקי זוהר: טוב.

מכלוף מיקי זוהר: כן אדוני, רצית לומר משהו.

מכלוף מיקי זוהר: מה השם ותפקיד לפרוטוקול?

<ארז ארד: שמי ארז ואני מזכיר המועצה, וגם הייתי שמח להציג את המצגת אם יש לכם 3 דקות.

<איסמעיל חאלדי: בדיון הבא.

<איסמעיל חאלדי: יהיה עוד דיון.

<איסמעיל חאלדי: אנחנו מבקשים עוד דיון, כי משרד האוצר לא פה, מינהל התכנון לא פה.

<ארז ארד: אין בעיה.

<ארז ארד: מה שרציתי להגיד בעניין היישוב, כי אני חושב שיש פה איזושהי אי הבנה מסוימת.

<ארז ארד: היסטורית היה ח'ואלד שבט, הוא קיבל מספר 98 משהו.

<ארז ארד: הנקודה הגיאוגרפית שמציינת אותו, ולא הוזזה עד היום, נמצאת בתוך, כמו שאמר איתמר, מול חוות הנזירים, בתוך השטח של המועצה האזורית עמק יזרעאל.

<ארז ארד: הנקודה המציינת איפה היישוב הזה.

מכלוף מיקי זוהר: הבנתי, ואנחנו פועלים לתיקון הליקוי.

<ארז ארד: אז צריך - - -

מכלוף מיקי זוהר: עושים את זה.

מכלוף מיקי זוהר: נעשה את זה, כדי שכל מי שיש לו את ההקשר לח'ואלד יהיה באחריותכם המלאה.

<ארז ארד: לא, הם כולם אצלנו, כי הם כולם גרים אצלנו, פשוט חלק נרשמים ככה וחלק - - -

מכלוף מיקי זוהר: אני אומר, גם חוקית - - -

<איסמעיל חאלדי: עשיתם משהו עם זה?

<איסמעיל חאלדי: 25 שנים מאז הוקם היישוב.

<איסמעיל חאלדי: לא עונה.

<קריאה: לא עונה כי אין לך תשובה או שאתה רוצה להתחמק?

<קריאה: או שאתה עצם הבעיה?

<ארז ארד: אני הבעיה.

<איסמעיל חאלדי: אני אגיד לך למה, ארז, כי היה, עד לפני שמונה שנים ראש מועצה שקרא לאנשים בואו תחליפו לכפר ח'ואלד כדי שנשתייך לחיפה.

<יוסי חדד: איסמעיל, הצעה לסדר, אני אומר עוד פעם, אמר פה היו"ר, יש פה נכונות מצד כולם, מצד נציגי משרדי הממשלה לטובת ח'ואלד.

<יוסי חדד: בואו נתקדם, אני חושב שזה הפתרון הכי טוב.

<יוסי חדד: ואני חושב שאנחנו בכיוון הנכון.

<איסמעיל חאלדי: מקובל, תודה רבה.

מכלוף מיקי זוהר: אחת, הוועדה תפנה לשר האוצר בדרישה להעביר תקציב מיידית בסך 2.7 מיליון ₪ למועצה האזורית זבולון לטובת הסדרת כביש הגישה לכניסה ליישוב ח'ואלד, שישרת את תושבי היישוב במשך שנים, במשך השנים הבאות.

מכלוף מיקי זוהר: שלוש, הוועדה רשמה לפניה הודעת הממונה על מחוז חיפה בדיון, כי על מנת למנוע הבחנה בין שבט ח'ואלד ליישוב בדואי ח'ואלד, ואת כלל ההשלכות הנגרמות מכך כפי שתיארנו בדיון, הסיכום שנקבע עם ראש המועצה כי נציג היישוב ח'ואלד, שהוא יהיה נציג במליאת המועצה, יבקש דיון במליאת המועצה, שבאמצעותה תועבר בקשה לוועדת גבולות במשרד הפנים לשינוי מוסכם על כלל התושבים של, יחד עם שינוי מוסכם על כלל התושבים של שם היישוב.

מכלוף מיקי זוהר: חמש.

מכלוף מיקי זוהר: הוועדה תפנה לשר החינוך ותדרוש התייחסותו להכללת המורשת הבדואית של שבט ח'ואלד בתכנית הלימודים.